Tudosan Taringot tu Sampulu Namarbaju (Mateus 25:1-13) | Hangoluan ni Jesus\nTudosan Taringot tu Sampulu Namarbaju\nDIPABOA JESUS TUDOSAN TARINGOT TU SAMPULU NAMARBAJU\nNunga dipaboa Jesus tu angka apostelna tanda ni harorona dohot tanda ni panutup ni jaman on. Saonari dipaingot Jesus ma muse nasida marhite tudosan na asing. Boi ma angka halak na mangolu saleleng haroro ni Jesus mangida masa na nidokna i.\nDidok ibana ma, “Tudos do Harajaon banua ginjang i tu sampulu namarbaju na mamboan lampu laho manomu-nomu pangoli. Adong lima na oto jala na lima nai marbisuk.”—Mateus 25:1, 2.\nJesus ndang na mandok satonga sian na manjalo Harajaon i na oto jala satonga nai na marbisuk. Alai laho patuduhon na boi do ganup siseanna mamillit naeng tongtong jaga manang na ndang. Pos do roha ni Jesus na boi angka naposona tongtong mangoloi Debata jala manjalo pasu-pasu sian Amana.\nDi tudosan i, laho manomu-nomu pangoli do sampulu namarbaju i jala naeng dohot tu pesta parbogason. Molo dung sahat pangoli i, boanon ni nasida ma lampu asa tiur dalan. Mardalan ma nasida mandongani pangoli i rap dohot na niolina tu jabu naung diparade. Alai aha ma na masa?\nDidok Jesus ma, “Diboan na oto i do lampu nasida alai ndang diboan nasida miakna. Alai anggo na marbisuk i, diboan nasida do miak di botol rap dohot lampu ni nasida. Ala leleng ro pangoli i, gabe mondok-ondok ma nasida sude jala tarpodom.” (Mateus 25:3-5) Saleleng tarpodom angka namarbaju i ndang ro dope pangoli i. Olo do ra diingot angka apostel na pinaboa ni Jesus taringot anak ni raja na laho tu huta na dao, jala mulak “dung dapotna huaso harajaon i”.—Lukas 19:11-15.\nDung i dipaboa Jesus ma aha na masa dung ro pangoli i. Didok ma, “Di tonga borngin, adong ma na manggorahon, ‘Nunga ro be pangoli i! Tomu hamu ma ibana.’” (Mateus 25:6) Rade do angka namarbaju i?\nDidok Jesus ma, “Dungo ma sude namarbaju i jala dibuat be ma lampu ni nasida. Didok angka na oto i ma tu na marbisuk i, ‘Lehon ma di hami deba miakmuna i, ai nunga naeng mintop lampunami.’ Dialusi na marbisuk i ma, ‘Ra, ndang sae be on di hita. Tumagon ma hamu laho tu panggadis miak jala tuhor ma di hamu.’”—Mateus 25:7-9.\nNdang rade lima namarbaju na oto i tu haroro ni pangoli i. Hurang do miak ni lampu ni nasida. Alani i, laho ma nasida manuhor miak. Dung i didok Jesus ma muse, “Tingki laho nasida manuhor miak, ro ma pangoli i. Masuk ma angka namarbaju naung mangarade i rap dohot pangoli i tu pesta parbogason, jala ditutup ma pintu. Dung i, ro ma namarbaju na lima nai, ninna nasida ma, ‘Tuan, Tuan, bungka jo!’” Dialusi pangoli i ma, “Ndang hutanda hamu.” (Mateus 25:10-12) Ala ndang rade nasida, gabe ndang boi masuk!\nDiboto angka apostel do Jesus pangoli na di tudosan i. Ai hea do dipatudos Jesus dirina tu sahalak pangoli. (Lukas 5:34, 35) Ise ma namarbaju na marbisuk i? Tingki dipaboa Jesus taringot tu “punguan na metmet” na laho mamarenta di Harajaon i, didok Jesus do, “Pangke ma pangkean ni parhobas jala mangarade ma hamu, tongtong ma galak palitomuna.” (Lukas 12:32, 35) Alani i diboto angka apostel ma, angka sisean na laho rap mamarenta dohot Jesus do namarbaju na marbisuk di tudosan i. Alai aha do parsiajaran na laho paboaon ni Jesus sian tudosan on?\nTangkas ma didok Jesus, “Alani i, jaga ma hamu, ai ndang diboto hamu ari manang jamna.”—Mateus 25:13.\nDidok Jesus do asa “jaga” angka na mangihuthon ibana saleleng harorona. Na laho ro do ibana. Alani i, ingkon rade jala sai jaga do nasida songon lima namarbaju na marbisuk i. Ingkon diingot nasida do pangkirimon i asa dapot ni nasida pasu-pasu.\nAha do na diulahon lima namarbaju na marbisuk dohot lima namarbaju na oto di tudosan ni Jesus?\nIse do pangoli i, jala ise do angka namarbaju i?\nAha do parsiajaran na dipaboa Jesus sian tudosan taringot tu sampulu namarbaju?


Songon na tarida sian goar Bale Harajaon, parsiajaran Bibel na diulas dison i ma na tartuju tu Harajaon Ni Debata—ondolan ni parbaritaon ni Jesus.—Lukas 8:1.\nInganan laho mangulahon lomo ni roha ni Jahowa di sada luat. Sitindangi ni jahowa manguluhon parbaritaon na uli taringot tu harajaon sian inganan on. (Mateus 24:14) Adong do marpigapiga rumang dohot parbalga ni Bale Harajaon i, alai sudena i holan inganan na bulus, jala adong do deba bale on dipangke lobi sian sada huria. Nuaeng on, nunga dipajongjong hami marpulu ribu Bale Harajaon angka na baru (hira-hira lima ganup ari) laho mangampu huria na martambatamba i. Songon dia do i boi diulahon?—Mateus 19:26.\nDipajongjong angka na so digaji na ro sian marragam huta. Di godang inganan, adong do Punguan Sipajongjong Bale Harajaon. Punguan on ma angka tungkang na nionjar ni roha na olo pinda tu huta na dao sian sada huria tu huria na adong di sada luat, mangurupi huria na adong disi laho pajongjonghon Bale Harajaon nasida. Di angka luat na asing, disuru ma angka sitindangi na tau laho mangaradoti ulaon, pajongjonghon manang padengganhon Bale Harajaon di inganan naung ditontuhon. Nang pe godang na boi martungkang na mangurupi di luat i, alai gumodang ma angka na ro sian huria na adong di inganan i. Sude on boi tarpatupa holan alani pasupasu sian Jahowa do, dohot ala roha na marsitutu sian sude angka na mangoloi Ibana.—Psalmen 127:1; Kolosse 3:23.\nBagihon Bagihon Boasa jala Songon dia do Bale Harajaon i Dipajongjong?


Jamita Evangelium, Minggu Jubilate, 22 April 2018: Marlas ni Roha di Bagasan Tuhan i (1 Tessalonik 2: 13-20) Pelita Batak Online\nJamita Evangelium, Minggu Jubilate, 22 April 2018: Marlas ni Roha di Bagasan Tuhan i (1 Tessalonik 2: 13-20)\nKamis, 19 April 2018 11:48:00\nPdt Robinson Butarbutar\nOleh: Pdt Dr. Robinson Butarbutar, Sian Parsameanta, STT-HKBP\nJubilate = Marolopolop tu Debata Sandok Tanoon\n1.Molo tajaha surat 1 Tessalonika on sian bona sahat tu ujung, tangkas situtu do digurithon apostel Paulusna mangihut on taringot tu ulaonna di kota Thessalonika,i ma sian dia haroona tusi (sian Philippi, 2:2), songon dia parbuena (1), songon dia sihol ni rohana tu nasida dung ditadingkon ibana nasida (2), dia dipatupa ibana mangadopi sihol ni rohana unang diunjuni pangunjuni i nasida, i ma manongos si Timoteus sian Atena manopot nasida dohot sangkap unang adong na munggil haporseaon ni manang piga sian nasida ala diunjuni pangunjuni (3:1,3, 4), dia barita nauli binoan ni si Timoteus tu apostel i dohot angka donganna (3), jala dia podana tu nasida sipatupaon nasida tu jolo asa badia nasida di ari haroro ni Kristus i (4), tangiangna patupaon ni Debata tu nasida, i ma digohi jala ditambai Tuhan i holong ni rohamuna sama hamu nang tu saluhut (3: 12), jala pangidoanna asa ditangiangkon nasida ibana (5: 25-26). Sian i taida ndang holan hinasolhot ni parsaoran nasida, alai dohot do sangkapna na bagas laho mamastihon beha asa margogo nasida mangadopi parungkilon na ro sian dongannasida sahuta siala naung tinadingkon nasida angka ajiajian laho manomba Debata na mangolu i, alai songon apostelnasida dohot ma nang dipasahat ibana podana asa sahat nasida tu ari haroro ni Kristus i malua jala badia manongtong.\n2. Ia turpuk 1 Tes 2: 13-20 i, i ma usaha ni apostel Paulus patoguhon roha nasida marhite na mandok marlapatan situtu do tu apostelopathadirion nasida na mangihuton on, ai i do na mambahen ibana nang angka dongannamandok mauliate tu Debata (ayat 14):\nParjolo, panjangkonon nasida di hata ni Debata na binege nasida sian apostel i uju marjamita ibana di tongatonga nasida (ay 13). Dipatorang ibana songon dia perspektifni halak Kristen di Tessalonik marnida hata ni Debata binege nasida i. Ndang perspektifni apostel i. On ma na ginoaranna di parbinotoan dohot praktek misi: Mamereng songon dia sitangi jamita marnida hata ni Debata binegena. Disi do hunci tu keberhasilanparjamitaon i. Molo uli roha nasida marnida jala radenasida manjangkon, adong ma panghorhonna. Dia ma i? Diida nasida hata ni apostel i di jamitana songon hata ni Debata, ndang hata ni jolma. Molo songon i pe perspektif ni sitangi jamita asa adong parbuena, i ma mangula ma (Gorik: energeitai)di bagasan nasida angka na manghaporseai. I ma pengalaman ni par Tessalonik. (Patudos tu Roma 10:17, "asa sian na tumangihon do ro haporseaon"). Molo sai loja parjamita di tingkinta nuaeng marhite na manguhal hata ni Debata di bagasan parsitutuon mardonganhon tangiang, mangarade jamita i di bagasan usaha mamparsiajari na ringkot di sitangihon jamitana asa boi diantusi jolma nuaeng, jala patolhashonsa tong di bagasan gogo ni tangiang nang mangasahon Tondi Porbadia, jala dung sidung jamita diujungi di bagasan tangiang), hape ndang tubu haporseaon di sitiangihon jamita i, ndang apala hagaleon ni parjamitai be ra sibonsirina, alai songon dia sitangi jamita i marnida jamita i do sasintongna sibonsirina.\nPaduahon, sitiru na porsea na manahan manaon na bernit sian dongan nasida sahuta do nasida, dung ditadingkon nasida ajiajian laho mangoloi Debata na mangolu jala na sintong (1:9, 2:14). Sitiru angka huria na di Judea do nasida manaon na bernit (Gorik: epatethe). Hata sitiru, mimetai egenetethe, mangondolhon na torus nasida gabe angka sitiru panaonon na bernit tinaon ni halak Kristen Jahudi di Judea, mamungka porsea nasida sahat tu tingki ni panuratan ni surat on. Ise di Judea na patupa panaonon tu angka na porsea disi? Halak Jahudi na mamunu Jesus dohot angka panurirang i do na mangusir apostel Paulus dohot angka donganna, mambahen ulaon hinasogohon ni Debata, jala mangorai nasida manjamitai halak parbegu laho paluahon nasida (ay 15-16). Angka i do sude na pagukgukkon dosa nasida, na mambahen gabe ro rimas ni Debata tu nasida (ayat 16). Ia ondolan ni ayat 14-16 on ndang apala anak kalimat na patorangkon dia na pinatupa ni halak Jahudi tu halak Jahudi Kristen nang tu apostel i, jala dia uhum ni Debata tu nasida. Alai ondolanna i ma hatauon ni halak Kristen di Tessalonik i do gabe sitiru halak Kristen Jahudi di Judea na rade manaon na bernit.\nPatoluhon, ala ni na parjolo dohot na paduahon i do umbahen na mansai arga do nasida di jolo ni apostel i nang angka donganna, songon i argana gabe manghilala tilahaon do nasida ala so boi pajumpang dohot nasida. Dihasiholi manopot nasida dua hali alai ndang tarbahen ala diambati sibolis (ayat 17-18). Mansai bagas do on sian pamerengon parsaoran, gabe boi ma dipanghilalahon nasida arga nasida di diri ni apostel i. Beha do angka pangula ni huria di tingki on, di tolu ulaon ni huria na arga I (parsaoran, mamaritahon barita nauli, nang di ulaon asi ni roha) marnida angka na hinobasan nasida? Adong do panghilalan songon panghilalaan ni apostel Paulus maradophon angka na naung gabe porsea siala ni hata ni Debata na binaritahononna? Manang sabalikna do, marnida nasida songon angka na so arga, holan angka sitangihon jamita, ndang adong panghilalaan hasosolhot ni parsaoran?\nPaopathon,di apostel i nang angka donganna dia ari haroro ni Kristus ia halak Kristen Tesalonika igabe hasangapon dohot las ni roha ni apostel i do (ayat 19-20), ala na porsea na manahan di na manaon na bernit do nasida. Beha do angka parhalado ni huria nuaeng on marnida angka na pinarmahanna? Arga do nasida di jolo nasida, jala siala ni i ingkon nunut diparmahani, asa boi dohonon nasida di jolo ni Kristus muse na hasangapon dohot las ni roha ni parhalado i do angka na pinarhaladoonna? Manang baliksa do, holan sihailahononhon do nasida ala ndang diparmahani denggan gabe madabu nasida tu ngolu na so badia?\n3. Ala ni i, di apostel Paulus mansai ringkot do ondolhononna na mansai arga do angka na porsea di Tessalonik i di simalolongna, i ma siopat kualitas ni haporseaon nasida i. I do sibonsirina mandok mauliate tu Debata. Alai marhite na mandok opatsa tu nasida diarop apostel i do tong asa nang nasida boi marlas ni roha, ala diboto nasida na mansai arga do nasida di ulaon ni apostel Paulus na paimaimahon ari haroro ni Kristus Jesus: Rap marlas ni roha di bagasan Tuhan i. Ndang holan na sada. Alai duansa do. Parbarita nauli dohot sitangihon barita nauli.\n4. Mansai ringkot do angka parjamita di tingki onmamangke tingki mamereng angka na denggan na adong di hadirion ni angka ruas ni huria ni Kristus di portibion songon siala di nasida laho mandok mauliate tu Debata. Na boi do siala ni hasomalan patupahon jamita na maminsang angka sitangihon jamita gabe ndang tarbahen ni parjamita be mamereng angka na denggan na adong di ngolu haporseaon ni angka na jinamitaanna, gabe ojahan nang bohal pangkeonna mamuji Debata. Hira holom sude diida nasida ngolu ni sitangihon jamitana i. Hira soadong be sihamauliatehononhon tu Debata siala so adong angka na denggan i di tongatonga ni sitangihon jamita i, tarlumobi angka na porsea. Jotjot do parjamita marnida sitangihon jamita i holan songon sijamitaon. Sitangihon ibana. Ndang adong roha nang tingkina marnida songon dia Debata nunga mangula di tongatonga nasida. Alai ianggo apostel Paulus na mangula songon apostel alai huhut songon parmahan ni huria na tumua i asa boi huria i na manaon i ndang talu diunjuni pangunjun i alai asa sahat tu ari haroro ni Kristus so hasurahan alai badia, ndang pendekatan bersikap sangat kritis tu angka na naung manahan di na manaon na bernit, baliksa dihamauliatehon ibana dotu Debata siala ni nasida. Digoari ibana songon dia hasurungan nasida, jala songon dia timbo ni lapatan nasida di ulaon ni apostel i: Hasangapon dohot las ni roha nami do hamu!\n5. Siala ni i nunga ro tingkina marsiajar parjamita parmahan di tongatonga ni huria i sian apostel Paulus na mansai positif mamereng hadedenggan manang kualitas haporseaon ni ruas ni huria di Tessalonik i, jala lapatan nasida tu hadirion ni apostel Paulus. Habisuhon pastoral sisongon on do na nuaeng on di tiru angka pangajari di bahat angka pusat-pusat pendidikan na tarbarita denggan di portibion na mamangke filosofi na mandok ianggo angka anak didik i nunga godang na binoto nasida i. Ingkon sian na binoto nasida i do pungkaon proses pendididkanna denggan jala berhasil. Garida tahe hunci sukses ni pendidikan i, i ma molo tuk pangajari mamparsidohothon angka na niajaranna i berpartisipasi.Ala ni i, hasomalan manggoari hagaleon ni angka na marsiajar i nunga ingkon gantion dohot hasomalan manggoari dohot mamuji hatauon ni angka na marsiajar i. Laos songon i do nang di angka perusahaan-perusahaan nang negara na sukses: Angka uluan ni perusahaan i di ganup tirket ndang apala manghasomalhon manggoari hagaleon ni angka pangulana di loloan, alai di inganan na buni nama, alai manggoari na denggan ni angka pangula i di loloan. Marhite i do lam marlumba angka pangula i mangulahon na denggan. Godang do diparlehon angka perusahaan dohot negara angka hadiah tu angka pangula, pegawai, pengusaha, nang uluan na denggan na niulana tu hamamaju ni perusahaan nang negara i. Songon i do tong bisuk ni pendidikan keluarga. Ndang di loloan dipinsang dakdanak na, alai na denggan ni dakdanak i boi do didok di loloan. Unang adong na mendisiplinhon ianakkonna di loloan. Alai di tingki na so binoto ni halak jala di tingki na denggan do, ndang di tingki muruk.\n6.Angka na marmahani huria i pe nunga ingkon marsiajar bahat mandok mauliate tu Debata siala ni angka na denggan na adong di hadirion, ngolu haporseaon, nang ngolu ulaon ni angka na porsea i. Bahat angka na denggan naung dihangoluhon nasida di ngolu haporseaon i na boi dohonon di jamita laho lam patoguhuon hasatiaon nasida mangihuthon Jesus sahat ro di ujung. Nang hatotogu ni haporseaon nasida uju mangadopi parungkilon na marragam i, ndang holan parungkilon na dos songon na niadopan ni halak Kristen na di Tessalonik sian angka dongan nasida na tinggal di kota Tessalonik, alai dohot do angka parungkilon na rumangna ndang apala dos, alai masa parungkilon i ala na manadingkon angka ajiajian jala mulak tu Debata na mangolu I, ala hot maniop Jesus di tongatonga ni pangunjunan na ro di partingkian postmodern on, era digital on. Boi do i idaonta ndang holan di tongatonga ni ngolu ni ruas ni huria naung matoras, alai dohot do di tongatonga ni ruas ni huria na so haru matoras dope, songon i nang na baru mahembang dohot na baru tubu tu haporseaon dope. Marlas ni roha di bagasan Tuhan I boi do tubu jala magodang molo tuk na porsea i nang angka uluan ni huria i gumodang mamereng angka na uli na denggan na naung tubu jala magodang di ngolu haporseaon ni ruas ni huria i.\n7. Umbahen na disurat bahat angka na porsea pe angka buku na metmet dohot na balga taringot tu ngolu haporseaon ni sasahalak andorang so jala dung manjangkon Jesus Kristus songon sipalua, dohot dung manghaporseai hata ni Debata binegena, martujuan do i laho patoguhon ngolu haporseaon ni angka na porsea. I do na pinatupa ni apostel Paulus tu sada huria na tumua, na diida ibana songon hasangapon dohot las ni rohana di jolo ni Kristus muse, ala diida ibana na angka na porsea na gok holong nasida, rade manaon, jala ndang meoleol jala madabu tu pangunjunan ni sibolis i. I do apala siala na dumenggan laho mamujimuji Debata. Majubilate, mamujimuji Debata, sipata ndang maol di punguan ni na porsea i, di ngolu di jabu, nang di punguan ni na porsea marsasapunguan, di huria nang di resort manang di distrik songon i nang di hatopan, laos songon i nang di ngolu ni na porsea i marsadasada. Syaratna i ma marnida tu bagas hadirion ni na porsea i, di na tarida disi ulaon ni Debata na mangula di bagasan ngolu ni naporsea i: Songon dia nasida marnida hata ni Debata binege nasida saleleng on jala parbuena di ngolu nang ulaon nasida; songon dia nasida martahan manaon na bernit siala ni Kristus, jala songon dia nasida ndang madabu tu pangunjunan, alai martahan mangolu badia. Ndang holan di minggu Jubilate patupaon i songon i, alai ganup di na mangulahon ulaon parmahanion na martujuan patoguhon pangihuthonon ni angka na porsea di Jesus Kristus i. Ndang boi botoon ni parhalado i on i molo ndang adong roha na ra manghatai dohot ruas i laho marnida ulaon ni Debata di ngolu nasida.\n8. Ruas ni huria di ngolu nang parsaripeon nang marsadasada pe uli do tong mamungka mamereng tu dirina angka na denggan na naung masa di parjumpangan dohot Debata nang hataNa, laho pangkeonna mamujimuji Debata. Ndang adong ra na porsea di Jesus Kristus na so dung marnampuna angka na denggan i dirina. Unang ma adong na mandok na so adong na denggan didai manang didungdung ibana di parjumpanganna dohot Debata nang dohot hataNa mamungka dakdanak sahat tu na naeng monding, nab oi masa siala denggan diida ibana hata ni Debata i na jinaha dohot na binegena, i ma ndang songon hata ni jolma alai songon hata ni Debata. Beha ruas ni huria saleleng on manangihon hata ni Debata, ringkot do sulingkitonna: Na so mamerengsa songon hata ni Debata ndang tubuan jala tarpasupasu siala ni haporseaon.(*)\n1) I ma marparbue na denggan:Atik pe di bagasan haporsuhon godang manjalo hata i pinasahat ni aspotel i dohot donganna mardonganhon gogo, Tondi Porbadia dohot hiras ni roha, 1:6, ndang mambuat roha, ndang marhata lemeslemes, ndang manjalahi sangap, alai dohot do mangalehon diri nasida gabe sitiruon nasida di Propinsi Makedonia dohot Akaya ala nunga ditadingkon nasida ajiajian laho mangoloi Debata gabe tangkas ulaon nasida nasian haporseaon, halojaon sian holong ni roha, dohot habengeton sian roha na manghirim, 1:3, 8), jala gabe hot nasida atik pe manaon na bernit sian tongatonga ni bangso nasida sandiri songon halak Kristen Jahudi di Judea na manaon na bernit sian angka halak Jahudi, na tong mangorai apostel dohot angka donganna mamaritahon barita nauli tu angka halak parbegu (2:16)\n2) I ma manghilala na tilahaon, siala ni pola manangkapi naeng manopot nasida sada dua hali alai ndang saut ala diambati sibolis (2: 17-18-19), i ma manghilala na tilahaon (2:17), atik pe songon i lam sumurung mangangiangkon nasida (3: 10).\n3) I ma barita na denggan di hahohot ni haporseaon nasida na mambahen tarapul apostel na tilahaon i atik pe didondoni hagogoton dohot haporsuhon ibana dohot angka donganna (3:7).\n4)I ma na mangihut on (i) Marparange songon na tama maradophon Debata (3:11-12); (ii) Digohoi jala ditambai Tuhan i ma haholongan ni rohanasida (3: 12, 4: 9) asa sumurung sian na di Makedonia (4: 10) asa togu so hasuragan marhabadiaon di jolo ni Debata (3:13), (iii) Lam tang pasauthon lomo ni roha ni Debata (4:1), badia (4:3,7) di parsaripeon dohot di hagiot ni daging (4: 4-5), (iv) Marulaon ma dohot tanganmuna (4: 11-12), (v) Unang marsak di angka naung monding ai hehe do muse nasida songon Kristus (4: 13-18) air o ma Kristus mamboan tu surgo ndang binoto arina (5:1-5); (vi) Unang tarpodom (5: 6) alai marroha na torang (5:8) manolukkon haporseaon, haholongon dohot panghirimon (5:8-10); (vii) Masipasingotan jala masipauliulian (5: 11), (viii) Mananda dohot mangargahon na manghalojahon nasida (5: 12-13), (ix) Mangapoi na so maradat, mangapuli siotik roha, manganju angka na gale, marlambas ni roha dompak saluhutna (5:14), unang baloshon na roa alo ni na roa (5:15), (x) Tongtong marlas ni roha (5: 16) jala unang mansadi martangiang (5:17);(xi) Ndang mangintopi Tondi i (5:19), ndang lea di panurirangon (5:20), alai manangkasi saluhutna, maniop na denggan (5:21), jala pasiding nasa rumang ni na roa (5:22).\nJamita Evangelium, Pesta Parjolo Parningotan ni Haheheon ni Tuhan Jesus 1 April 2018: Gabe Sitindangi Haheheon ni Kristus (Ulaon Apostel 10: 39-43)\nOleh: Pdt. Dr. Robinson Butarbutar, Sian Parsameanta, STT-HKBP PematangsiantarBarita nauli taringot tu haheheon ni Jesus Kristus sian hamatean nunga marrumangkun barita klassik di portibion mamungka s\nJamita Evangelium, Minggu Misericordias Domini 15 April 2018: "Mangolu di bagasan Asi ni roha ni Debata"(Mika 7: 14-20)\nOleh: Pdt. Dr. Robinson Butarbutar, sian Parsameanta, STT-HKBP Pematangsiantar.1.Dung songon i tangkas jala bagas di ari Minggu na salpu di panghulingi hata ni Tuhan Jesus Kristus ganup siseanNa mamun\nJamita Evangelium, 18 Nopember 2018, Minggu XXV Dung Trinitatis: Taluhon ma Hajahaton Marhite Ulaon na Denggan (Roma 12: 9-21)\nOleh: Pdt Dr Robinson ButarbutarSada sian pinompar ni Zaman Pencerahan (Inggris: Renaisance; German: Aufklaerung) na umpudi tubu di pangujung ni abad pa-20-hon alai margurasa tong sahat tu nuaeng on,\nJamita Evangelium: Roma 12: 9-21, Minggu XII Dung Trinitatis 3 September 2017: Parbuehon Haporseaon Ganup Ari\nOleh: Pdt Dr. Robinson Butarbutar, STT-HKBP, 0812-62472015I. Pamuhai1. Di bona ni ngolu ni Hakristenon di Bonapasogitta, ganup tardidi sasahalak tu bagasan goar ni Debata Sitolusada i, i ma angka na m\nJamita Minggu Letare, 11 Maret 2018, Evangelium Johannes 15: 9-17 (Jesaya 66: 10a), Letare: Marlas Ni Roha Ma Hamu Ala Debata Manghaholongi Jala Mamasumasu Hita\nOleh: Pdt Dr. Robinson ButarbutarA. Dihasiholi Debata asa marlas ni roha jolma i.Songon angka na porsea ni Debata Sitompa, Sipalua, Siparmudumudu ngolunta sian bortian ni dainang sahat tu sadarion, ta\nMedan(Pelita Batak): Pomparan (keturunan) Ompu Sariburaja Sihombing Lumbantoruan Hariara Se-Indonesia meresmikan tugu dalam acara partangiangan di Hariara Sijaba Siborongborong, Jumat (23/10/2020).&nb\nAPP Darma Agung Lakukan Pendampingan Lanjutan di Desa Silalahi II\nMedan(Pelita Batak): Direktur APP DA Dra Binur Pretty Napitupulu MM kepada wartawan di Medan, Selasa (28/10/2020) menyebutkan Desa Silalahi II, Kecamatan Silahisabungan, Kabupaten Dairi memiliki\nPersiapkan Generasi Emas dan SDM Unggul, Dinas P2KB Akuratkan Data Keluarga\nLabuhanbatu (Pelita Batak):Untuk mempersiapkan Generasi Emas dan Sumber Daya Manusia (SDM) Unggul, Dinas Pengendalian Penduduk dan Keluarga Berencana Kabupaten Labuhanbatu melakukan pendataan status k\nPomparan Ompu Sariburaja Sihombing Lumbantoruan Hariara Se-Indone\nPersiapkan Generasi Emas dan SDM Unggul, Dinas P2KB Akuratkan Dat


Ebenezer: Bahan Jamita Epistel Ari Pentakosta I, 19 Mei 2013\nBahan Jamita Epistel Ari Pentakosta I, 19 Mei 2013\nTondi Parbadia Mangajari Tondinta\nMansai godang do angka parbinoto di Teologia Protestan manghatindangkon ia Buku Rom on ima sada tulisan na umbalga (magnum opus; karya terbesar) sian nasa buku naginurithon si Paulus. Hira na diusehon pikkiranna do mangondolhon angka pokok-pokok teologia na ringkot botoon ni huria i. Masa songon i ala perbedaan pandangan ni huria na berlatar belakang Jahudi dohot non-Jahudi na adong di huta i. Dilehon ibana do bohal laho mengisi huria i, sekaligus menyadarkan halak Kristen na sai tongtong mangondolhon patik songon syarat ni haKristenon. Ndada na mandok na hurang berisi uraian teologis na asing i. Adong do tolu bagian na hinamham ni bindu ualu on, ima: ayat 1-7 taringot tu parbue ni ngolu na marhatigoran. Ayat 18-30, manaringoti pangkirimon tu Tuhan Jesus Kristus. Ayat 31-39, manaringoti parbue ni haporseaon.\nTujuan ni surat on i ma laho paingothon huhut patoguhon haporseaon ni ruas ni huria na mangadopi hangoluan na tongon dibagasan gomgoman bangso Rom. Mansai ribur do huta i, ala ni hamajuonna di parbinotoan, militer, pardomuan ni angka budaya, ugamo, dohot angka ulaon pesta pora. Ihut ni i adong muse tantangan na niadopan ni halak Kristen di Rom uju i, i ma filsafat ni Epikurus na mangajarhon; ia daging manang pamatang i , i ma pusat ni ngolu nang hasonangan. Poda on mampanghorhon tu masyarakat gabe marguru tu hasonangan (hedonis), tarhurung do di pangalaho ni ngolu na sai hura-hura manang marpesta-pesta. Ala ni ima Ap.Paulus manurathon surat on ima laho paingothon angka halak Kristen asa sai mangolu dibagasan hatigoran na sian Tondi ni Debata. Laos alus ni Apostel Paulus do on tu angka jolma na manggoari dirina siulahon patik, huhut mambahen patik songon syarat, hape mago ma impola ni patik i, ima holong ni roha tu Debata dohot holong ni roha tu dongan jolma. I ma na gabe sibingkasi ni turpuk jamita on. Tatangkasi ma.\n1. Ayat 14-16. Mangolu songon anak ni Debata. Molo marhite Patik i, ndada sanggup jolma i malua sian dosa dohot hamatean, ala gabe madabu do jolma i lam bagas tu parhatobanan na pabiarhon nasida. Molo diulahon pe angka patik i dingolu nasida siganup ari dohot di partangianganna holan ala ni biar ni rohanasida sambing do i dohot na terpaksa ala ni ancaman maut. Hape molo diangka jolma na mangolu dibagasan Tondi sai marlas ni roha do dibagasan hatuluson. Dasor ni parulaonna ima haradeon dohot parsitutuon, siala marhite Tondi i, nunga dipabangkit statusna gabe angka anak ni Debata. Asa boi pamatehon parulan ni daging, ingkon ditogutogu Tondi Parbadia do. Ndang tarbahen jolma sian dirina, ingkon sude ngolu berpusat tu Tondi. Ndang na mandok na so adong be peran ni jolma. Tongtong do adong peran ni jolma, alai tanpa Tondi gabe dao do i manirpang, ndang mampu menghadapi panggora ni daging i. Di pangantusion na songon i gabe didok si Paulus “angka na tinogihon ni Tondi, ido anak ni Debata”. Ndang pola na mangondolhon sifat Eksklusif molo didok si Paulus naung gabe anak ni Debata do saluhut angka na porsea di Tuhan Jesus Kristus, jala ndang dibagasan hubungan biologis. Lapatanna, naung gabe anak ni Debata do hita ndada ala ni garis keturunan Israel, alai ala naung panobusionNa do. Dung ditobus jolma sian dosana, gabe masuk ma halak na porsea i tu sada parsaoran keluarga rap dohot Tuhanta Jesus na manjou: “Abba, mandok: Ale Amang!” (bnd.Gal.4:6; Mat.6:9; Mark.14:36). Hata Abba sian hata Aram, laho manggombarhon jonok ni dirina dohot Debata; jala manggombarhon parsaoran siganup ari sahalak ama tu anakna, jala diain huria ma i dibagasan liturgi dohot ajaranna. Manang ise na barani manghatindangkon naung gabe anak ibana di adopan ni Debata ingkon bertanggung-jawab ma ibana di angka pangalaho dohot ulaonna mangulahon lomo ni roha ni Amana.\nAsa molo dung tadok Abba tu Debata, adong garis manang hatontuan ni Ama i na ingkon dihangoluhon i ma: Parjolo; tangkas taboto dohot manghatindangkon naung tajalo tondi haanahon, ndang tajalo tondi hatoban. Lapatanna ndang be patuduhononta sifat manang bangko-bangko hatoban, ima mabiar mamereng tuan na kejam tingki paadopadop bohi sajo, alai tondi na bertanggung jawab do, diinganan na buni dohot diinganan na patar, disude partingkian dohot inganan. Molo dipangke dison hata “hatoban’ ndada dibagasan pangantusion panghobasion ni hatoban tu tuanna na naeng dohononna, alai bangko na hurang denggan na jotjot dapot dihatoban do. Maralo situtu do bangko hatoban tu bangko anak. Napaduahon; Tondi i manghatindangkon di tondinta (ay.16), diterjemahan bhs.Indonesia didok : “Roh itu bersaksi bersama-sama dengan roh kita”. Molo tapamanat, na naeng dohononna ima Tondi Parbadia i manogunogu jala mengarahkan tondinta manghatindangkon paboa na tutu hita anak ni Debata. Ndang tarbahen tondi ni jolma naung gok dosa i manghatindangkon Debata, holan marhitehite hasasaor ni Tondi Parbadia do (pat. 1 Kor.12:3). Napatoluhon; tahaporseai naung parsidohot hita di siteanon di Harajaon ni Debata rap dohot Kristus naung manean hamonangan i. Molo rade hita manaon songon Jesus Kristus naung manaon pardangolan i, rap ma hita muse manean hamonangan dohot hasangapon i.\nSongon angka anak ni Debata, adong siteananta dibagasan huaso dohot harajaonNa. Gabe anak ni Debata do hita marhitehite hamamate ni Kristus Jesus jala gabe panean (pewaris) di Harajaon ni Debata. Nang pe bermakna eskhatologis parsaoran ni anak dohot Ama i, alai angka na porsea i ingkon tongtong do mangolu marpangoloion songon anak na unduk mangulahon hata ni Amana.\n2. Ayat 17. Mangolu dibagasan hamuliaon ni Ama. Molo pandok ni Ap.Paulus, ianggo angka anak ni Debata ndada tarsirang sian AnakNa na sasada i, ima Jesus Kristus. Songon sitaonon ni Kristus i ala ni hasintongan dohot HarajaonNa, laos songon i ma niadopan ni angka halak na porsea i (bnd. Mat.10:38; Luk.14:27). Boi do songgop angka panaritaan di angka na porsea i, alai doshon songon Kristus na naung monang i manaluhon sitaonon i, jala marhite Tondi ni Debata, hita pe angka na porsea pinargogoanNa do, jala marsihohot dibagasan Kristus asa tung margogo mangadopi dohot manaluhon sitaonon i. Tung godang do angka tantangan nang angka godaan na boi manegai parsaoranta dohot Debata Ama i, na sai marusaha do sibolis i laho manait rohanta asa hatobanna hita dibagasan dosa dohot biar ni roha. Ndada pasombuon ni Debata i masa, ia TondiNa i do na manjaga i hita uju dibagasan hagaleon hita (bnd.8:26-28). Songon Kristus na monang jala na pinasangap i, nang hita pe taruli hamuliaonNa do raphon dohot Ibana. Tangkas ma na niajarhon Ap.Paulus ia panaritaan na tinean ala ni Barita Nauli i, ndada adong i martimbangkon hasangapon na naeng sipapataronNa sogot tu hita, molo sai hot hita mangolu dibagasan Tondi dohot hasintongan. (Rm.8: 18; Joh.4:24).\nv Patuduhon ma parange hatiuron di adopan ni Debata. Molo taida na masa di tingki on, lam mangimbukbuk do hajahaton di portibi on. Marhitehite pangalaho naung maralo tu patik dohot Hata ni Debata. Pola do torop jolma angka naung korban hinorhon ni hajahaton i, songon nabinaritahon di televisi isarana barita kriminal (pembunuhan, pemerkosaan, penipuan, perampokan, pergaulan bebas, pelecehan seksual, godang na mangoloi hisaphisap ni dagingna di ganja, morpin, sabu-sabu (narkoba). Saluhutna pangalaho na tagori i, ima na marguru tu daging. Ndang olo ibana ditogihon Tondi i. Disada sisi muse, ditingki godang jolma mamereng Tuhan songon parhuaso na garang roha (kejam), jala gok rimas, dipaingot ap.Paulus do marhite Tondi asa gabe angka anak ni Debata hita, na so manjalo tondi hatahuton nang tondi parhatobanon (bnd. 2 Timoteus 1:7 “Ai dilehon Debata do tu hita tondi hagogoon, tondi haholongon, tondi pangarajaion diri, ndada tondi hatahuton”). Gabe anak ni Debata ima status na so mungkin jaloonta molo diluar ni Tondi ni Debata hita.\nv Taoloi ma Tondi Parbadia i. Sibasabasa do Tondi ni Debata di bagasan ngolunta. Dilehon do tu hita Tondi-Na asa mangolu hita. Dapotan parbue na denggan hita marhite ulaonta siganup ari. Ditogihon Tondi i do hita tu dalan lomo ni roha ni Debata. Taoloi ma tongtong panogihon ni Tondi i. Parbue ni tondi na nidokna ima angka ulaon, pambahenan, nahinalomohon ni Tuhan i. Molo olo hita pasidinghon angka ulaon na so hinalomohon ni Debata, jala olo hita patupahon ulaon na denggan di jolo ni Debata. Boi hita gabe parhitean ni pasupasu (saluran berkat) tu halak na asing. Laos i do panjouon na sahat tu hita songon siihuthon Kristus. Di Galatia 5 : 22 didok Apostel Paulus: “Alai angka on do parbue ni Tondi: Holong dohot las ni roha, dame dohot lambas ni roha, habasaron, habasaon, haporseaon, halambohon dohot hatomanon”. Ai nasa na tinogihon ni Tondi ni Debata, angka i do anak ni Debata.\nv Gabe huria na inklusif (terbuka). Ndang na gabe eksklusif huria manang halak Kristen molo adong pengakuan naung dijalo tondi haanahon, naung diain gabe anak ni Debata. Alai justru patuduhon tanggung-jawab na lam balga do, pataridahon sifat dohot sikap ni Ama, i ma na gok holong dohot asi ni roha. Sifat na songon i ingkon tongtong tarida di ngolu ni halak Kristen (huria) di masyarakat dohot bangso nang pe sai lam tu dokdokna parsorion dohot tantangan tu huria i. Gariada lam benget ma hita manaon asa dapot hita, ai Tuhanta pe ditaon do haporsuhon andorang so bongot tu hamonangan dohot hasangaponNa.\nNunga tajalo tondi haanahon sian Debata, ndang tondi hatoban na mambahen hita mabiar. Ala ni i tama do angka huria barani mandok angka hata hasintongan di tongatonga ni bangsonta. Unang dohot huria ni Tuhanta tarboanboan tu angka pangalaho ni portibi on, alai ingkon tangkas ma dipatubegehon panindangion na tongtong berpihak tu angka na pogos, tu angka na terpinggirkan, tu na pinaluktakluntak ni ketidakadilan, jala rade paingothon angka naung dao mardalan manadingkon hasintongan ni Debata. Saluhutna i tarpatupa hita siala na olo do tondinta niajaran ni Todi Parbadia i, asa marhasangapon ma Debata diginjang ni saluhutna. Amen.\nPosted by Ebenezer Munthe at 20.38\nBahan Jamita Epistel Minggu II Dung Trinitatis, 9 ...\nBahan Jamita Evangelium Minggu I Dung Trinitatis, ...\nBahan Jamita Epistel Minggu I Dung Trinitatis, 2 J...\nBahan Jamita Evangelium Minggu Trinitatis, 26 Mei ...\nBahan Jamita Epistel Minggu Trinitatis, 26 Mei 201...\nBahan Jamita Evangelium Ari Pentakoste II, 20 Mei ...\nBahan Jamita Epistel Pentakosta II, 20 Mei 2013\nBahan Jamita Evangelium Ari Pentakosta I, 19 Mei 2...\nBahan Jamita Epistel Ari Pentakosta I, 19 Mei 2013...\nBahan Jamita Evangelium Minggu Exaudi, 12 Mei 2013...\nBahan Jamita Epistel Minggu Exaudi, 12 Mei 2013\nBahan Jamita Evangelium Ari Hananek Tuhan Jesus, 9...\nBahan Jamita Epistel Hananaek Tuhan Jesus, 9 Mei 2...


Psalmen dohot Angka Ende—Ende Sinihathon ni Debata na Mangapul Roha jala Boi Mangajar | Isi ni Bibel\nEnde Sinihathon ni Debata na Mangapul Roha jala Boi Mangajar\nSi Daud dohot na asing patupahon ende tu ruhut ni panombaon. Di buku Psalmen disurat 150 ende\nBUKU na gumodang di Bibel punguan ni ende do. Buku on disurat hirahira 1000 taon. Buku Psalmen patuduhon panghilalaan ni jolma songon las ni roha, pujipujian, hamuliateon, dok ni roha, habot ni roha dohot hamubaon ni roha. Taboto ma molo panurat ni buku on marpos ni roha tu Debata. Ida ma tema ni angka ende on.\nJahowa Parhuaso na tumimbul, tama disomba jala dipuji. ”Ho do na margoar Jahowa, Natumimbul gumomgom liat portibi on,” disurat di Psalmen 83:19. Deba panurat ni buku Psalmen on, mamuji Jahowa alani angka tompaanNa, langit na gok bintang, hangoluan di tano on, dohot pardagingon ni jolma na mambahen longang. (Psalmen 8, 19, 139, 148) Na deba nai, pasangaphon Jahowa Debata sipalua na mangondingi halak na marsihohot tu Ibana. (Psalmen 18, 97, 138) Na asing muse, patuduhon Ibana Debata hatigoran, na parohon haluaon tu na manaon uhum na so tigor jala manguhumi halak parjahat.—Psalmen 11, 68, 146.\nJahowa mangurupi jala mangapul roha ni halak na mangkaholongi Ibana. Lomo do ra, rohanta manjaha ende di Psalmen 23, ala di son tajaha Jahowa digombarhon songon parmahan na burju, na manogunogu, mangondingi jala na marmahan birubiruNa. Psalmen 65:3 manungguli angka sisomba Debata, na Jahowa do ”Sitangihon tangiang”. Tarapul do roha ni na mangulahon dosa tingki dijaha Psalmen 39 dohot 51, di son dipaboa hamubaon ni si Daud sian dosana na balga jala pos do rohana sesaon ni Jahowa dosana. Di Psalmen 55:23 dijujui do hita asa marpos ni roha tu Jahowa jala pasahathon arsak ni roha tu Ibana.\nJahowa padengganhon tano on marhite Harajaon Messianik. Deba sian ayat na disurat di buku Psalmen masa tu Messias. Di Psalmen 2 disurat, ripashonon ni Raja on do sude bangso na mangalo ibana. Di Psalmen 72 dipaboa, Raja on pasohothon haraparon, hajahaton jala padalanhon uhum na tigor. Di Psalmen 46:10, marhite Harajaon ni Messias, pasohotonNa ma porang. Di psalmen 37, taboto ma halak na jahat ripashononNa, alai angka parlambok roha mangolu salelenglelengna di tano on. Jala hilalaon nasida ma hadameon dohot hasonangan.\n—Dibuat sian buku Psalmen.\nSongon dia do buku Psalmen on paboahon hadaulaton ni Jahowa?\nPsalmen na dia do na patuduhon Debata mangapul roha ni na mangkaholongi Ibana?\nSian buku Psalmen, songon dia do Jahowa padengganhon portibi on?\nENDE NA UMULI SIAN ANGKA ENDE\nDi ende ni si Salomo, raja on paboahon ndang holan alani arta mambahen sada borua marlomo ni roha tu ibana. Masa on, tingki diririt borua na uli naung mangkaholongi sahalak dolidoli parmahan. Ende on patuduhon molo angka naung masihaholongan boi do badia jala padaohon na so tama. Dua na poso na masihaholongan on patuduhon pangarajaion ni diri, badia di parulaon, jala marsihohot tu halak naung dihaholongi.\nIse do Raja ni Harajaon ni Debata, jala aha do na laho dipasaut Harajaon i?


Majalah Bina Warga HKI Online / e-magazine: Bahan Jamita Bina Warga Bulan Agustus 2009\nTgl. 02 Agustus 2009\n1 Raja 21 : 1 - 16\nPdt. HKI Resort Siantar II\nSangkap na Ingkon Rajaan\nTanda hamajuon do molo adong sangkap mangalului na solot tu bagasan roha, alai tanda ni halak na tinogutogu ni tondi molo so olo disarat hagiot ni roha i mangulahon na geduk. Lapatanna ndang na matorbanghu molo tubu di rohanta mangalului na gumodang, na umbidang jala na ummarga alai ingkon rade do hita mangambati nasa hagiot i molo pola ingkon ala ni i gabe ulaon na so patut manang gabe agoan hosa dongan jolma.\nDipatorang do di turpuk on dua halak na marhombar balok sian status na berbeda. Si Nabot, ima sahalak masyarakat biasa na marporlak anggur di topi jabu ni sahalak raja na margoar si Ahab. Rap marnampuna tano do nasida alai asing be do pangarajumionnasida di ringkot ni tano i.\nRaja Ahab marsangkap pabidang tanona asa umbidang humaliang jabuna; Hape si Nabot mangarajumi ia tano na niulana i ndang holan inganan hatubuan ni suansuanan. Raja Ahab mangarajumi tano i ndang pola marasing sian na asing, boi do ditukar (tukar-guling) manang diganti dohot mas manang hepeng. Hape si Nabot mangarajumi ndang sembarangan tano gadison manang gantihononhon ai tano i pe dohot do sitindangi tu ugasan na pinungka ni natuatuana nang maradophon hapeahan ni ngoluna di adopan ni Debata (dipeop halak Israel do pangarajumion sitolusada ihot ima: Bangso, Debata dohot Tano).\nAlai turpuk on ndang apala na mandok na sala molo adong sakkap manuhor tano ni dongan pabidang ugasan naung adong jala ndang na gabe dosa molo digadis halak tano warisan na tineanna sian natuatuana. Boi ma putihonta impola na naeng pasunggulhonon ni turpuk on tu hita di tingki sinuaeng on, ima:\n1. Taargai ma dongan manontuhon arga ni ugasan na pineopna\nDenggan do dimulana i pangidoan ni Raja Ahab patolhas na di rohana ai nang pe ibana panggomgomi, ndang boi asal ahut boti manang rampasonna arta ni rakyat biasa. Adong do handang uhum na so boi laosan ni ganup halak mangahut ugasan ni dongan. Diboto si Ahab do i nang pe gabe ndang rela ibana ala marpardomuan tu hagiot ni rohana. Alai dung sahat barita i tu parsondukbolonna, si Isebel, halak na so umboto ringkot ni parnampunasaon (ai soripada ni Raja Ahab sian bangso sileban do i na so manghangoluhon ringkot ni tano songon na lohot di pangantusion ni halak Israel) gabe mardalan ma huaso na parendep nasa na ambat.\nLupa do raja Ahab marningot hadomuan ni sangkapna i tu Debata gabe dietong holan dirina dohot dongan jolma ditimbangi rohana pasaut hagiot ni rohana. Aut sura diingot si Ahab na so tarsirang pambahenanna i tu Debata ndang tagamon pangkeonna dalan na geduk pasauthon sangkap ni rohana. Jadi, nasa na martahi pagodang, pabidang artana ingkon paloasonna do Debata jumolo gabe Paniroi. Ingkon argama nang dongan jolma manontuhon na pineopna asa unang masa ulaon mangarampas ugasan ni dongan jolma sian dalan patar nang sian dalan na holip.\n2. Tapaian ma parsaoran dohot dongan nang di parsorion na marragam\nSian mula adong tano on mansai uli do natinompa ni Debata "masiboan mansamna". Angka na marhosa nang na di bagasanna jolma ndang dipaojak alani hadosanna di uli, gogo dohot haadongonna. Tung na so dipaian Raja Ahab (hinorhon ni soripadana si Isebel) do hajongjongan "na denggan dibagasan ngolu/parsorion na marragam". Lumobi ma ala olo si Ahab pasahathon na pinarsintana i tu halak na so martondi pangoluhon. Denggan na i nian molo boi marparsaoran jolma na mora dohot na pogos; na gale dohot na gogo; na bisuk dohot na hurang bisuk; sitorop partubu dohot siotik bilangan.\nMansai uli do parsaoran molo boi rap mardalan, rap mangula, rap marnampunasa, rap marhombarbalok jolma nang pe marasing be ugasan, ulaon dohot sinadonganna be. Pataridahon hasangapon ni Debata do molo rap mangolu jolma i huhut marsiargaan, masipasangapan nang pe di bagasan status na berbeda.\n3. Taotapi ma huaso na geduk pasaut sangkap ni roha\nHuaso ni sada jolma ndang tarsirang sian tondina. Molo tumimbo huaso i mangatasi gogo ni tondi, hona sarat ma langka tu hamagoan. Ndang arga be disi ngolu ni jolma ai nunga gabe hagiot i na mangarajai. Ragam dalan dipatolhas sibolis i pasauthon na solot tu roha alai gabe hamagoan. Bisuk na jahat do dipangke si Isebel pamatehon si Nabot jala halak na asing do disuru mangulahon i hira alani hajahaton do si Nabot mate. Hape hamatean na pinamasa ni parhuaso na geduk do umbahen mate si Nabot.\nAnggo sahat tu punsu ni turpuk on hira na so adong do na umboto sangkap na buni di balik hamatean ni si Nabot. Laos godang dope nang sahat tu tingki on na so tangkas tarboto huaso ni angka pargeduk na buni mangago donganna jolma. Godang do na holip sian parbinotoan pardalan ni hamagoan na pinamasa ni na gogo; na togos, na pinasangap ni portibi on. Alai songon halak Kristen, ringkot do botoonta ndang adong na holip di adopan ni Jahowa; ndang tarpaian nasa arta dohot huaso na niahut marhite huaso manang bisuk na geduk. Taingot ma ingkon rumingkot do bahenon ngolu dohot hosa ni jolma sian hagiot manambai arta. Sude na i boi patupaonta molo patunduk huaso na geduk na naeng manarat dohot manjujui hita mangulahon na so tama. Taamudihon (dikuasai) ma huaso dohot gogo na adong patubu las ni roha marsaor dohot dongan jolma na adong di liat portibi on. Amen.\nJamita tu Minggu 9 Dung Trinitatis\nTgl. 09 Agustus 2009\nNats Evanglium: 4 Musa 11 : 30 – 35.\n(PDT. JANSEN SIMANJUNTAK, STH)\nPADAO ROHA HAHISAPON DOHOT PARUNGUTUNGUTON\nAdong do pandohan tu halak na sai maol manghasabamhon na di ibana, i ma parungutungut. On ma deba pandohan tu angka na tangkang marroha, maol anjuon, maol buaton rohana, jala jolma na hisap. Sai holan na di rohana i ma nian na saut, na sintong. Molo so topet tu na di rohana dintor manigor mardandi, laho manadinghon jabu manang angka punguan. Bangko ni angka si songon on ma na naeng paingoton ni Tuhanta sadarion. Nunga tung godang angka boaboa, barita na uli, joujou, sosososo, jamita taringot tu Tuhan i, unang marungutungut, unang marsidalian. Pola do songon di turpuk on, i ma na di uhum Debata do bangso i ala ni angka ungutungut nasida. Molo pe diloas Tuhan i do pe mangolu angka jolma na sisongon i, ndang na lomo roha ni Debata marnida i. Alai adong dua kemungkinan. Na parjolo, asa lam timbo hadabuanna songon raja Firaun. Na paduahon, na dilehon Debata do tingki asa adong hamubaon ni rohana. Alani denggan ma taida be dirinta, sotung na si jogal roha do hita, muraura marungutungut.\nDi turpuk on dipatorang do taringot uju di pardalanan ni bangso Israel tu tano na pinarbagabagahonna i, i ma na godang do angka ungutungut ni bangso i tu si Musa. Di turpuk on tangkas do dipaboa gabe godang do angka haporsuhon di adopi nasida siala ni angka parungutunguton nasida. Jala di angka ungutungut nasida gabe godang do bangso Israel na so sahat tu tano na dibagabagahonna i. Molo taida aha do lapatan ni ungutungut on, di hata Ibrani ima Na’anan na marlapatan ima memprotes dengan cara mengumpat atau mengeluarkan kata-kata buruk.\nNa adong do ungutungut ni bangso i tu si Musa, asa ma nian nasida dapotan juhut laho panganon nasida (4-5). Di gombarhon do dison ima hasabaron ni si Musa di nalaho manogunogu bangsoi haruar sian Misir tu tano napinarbagahonnai. Ndang na holan si Musa natumangihon angka ungutungut nasida, alai Tuhan i pe tong do tumangihon angka aha ungutungut nasida.\nHita pe sai jotjot do ndang taingot, na diboto Tuhan i do angka aha na tapingkiri, na tasangkapi. Tuhan i pe diboto do angka aha na porlu diparngoluonta on, songon na di dok ni si Daud: Sai diboto Ho do manang na hundul manang na jongjong ahu, gari sian na dao diantusi Ho do pingkiranku. Manang mardalandalan manang modom ahu, disege Ho do ahu, jala tangkas do diboto Ho angka dalanku sudena. Ai ndang adong nanggo sada hata di atas dilangku, tongon do ale Jahowa, diboto Ho do sudena i.(Psalmen 139:2-4).\nAlani hahisapon ni bangso i, gabe marpiarpiar do tutu rimas ni Debata maradophon nasida. Nangpe songoni tong do dialusi Tuhan i diangka ungutungut nasida, marhite lote (burung puyuh). Alai tong do pe dibagasan hahisapon nasida na papunguhon lote i hirahira 10 homer sasahalak (1 homer sarupa ma i tu 360 liter). Sian on taida tung mansai godang do lote manang juhut na dilehon ni Tuhan i tu nasida. Jadi, tolap nasida do manganhon juhut na pinapungu nasida i? Tontu ndang!\nJadi dinamangalehon juhut i (lote) Tuhan i, sada tanda uhuman do on tu bangso i, ala na so dihaporseai nasida do Manna na dilehon ni Tuhan i sada pasupasu tu nasida. Ido umbahen di dok di ayat 33 I, Hape uju dihilhil nasida dope juhut i, tagan so suda dope disohali, nunga marpiarpiar muruk ni Jahowa mida bangso i, rahat situtu do pamunu ni Jahowa di nasida. gabe di dok ma goar ni huta i Kibrot-Taawa na marlapatan ma i tano hahisapon. Na dialusi Debata do ungutungut ni bangso i marhite gok juhut (lote), alai gabe hona uhum do nasida. Ndang na adong di bangso i las niroha, haporseaon tu Tuhan i na manghamuliatehon silehonlehon ni Tuhan i (Manna). Alai, na adong di bangso i ima holan hahisapon. Alani I gabe godang do bangsoi na mate siala uhuman ni Debata tu nasida.\nHahisapon ni daging tutu do mamboan jolmai ndang sadar aha do sabotulna na porlu diparngoluonna si ganup ari. Hahisapon ni daging i tutu mamboan jolmai gabe ndang hea manghasabamhon aha na adong di ibana, di I Timoteus 6:8 di dok do disi: “Alai molo adong di hita sipanganon dohot parabiton, tahasabamhon ma i!” Alani tahasabamhon ma aha do tutu na adong di hita i ma na gabe sada silehonlehon ni Tuhan i tu hita. Si Paulus manggurithon surat na on ndang na di tingki las ni roha, alai digurithon do on di tingki penjara.\nAdong do sada barita taringot tu hahisapon dohot hahipason. Di pajonok sahalak parompuan do tu lambung ni sahalak baoa na matua jala mansai marniang na tongon hundul di emper ni jabuna. “ndang apala godang jolma na songon hamu tuana na sai tong marlas ni roha di ari hatutuana”,ninna mamangkulingi amanta i. “hira dia do sialana boi ganjang umurmuna jala tongtong marlas ni roha”, ninna muse manorushon sungkunsungkunna. “tolu bungkus sigarethu sadari”, ninna mangalusi. “huinum do tuak 8 botol sadari. Sipata parjolo do tuak huinum andorang so mangan manogot. Opat jom do apala huharingkothon na nidok ni jolma nuaeng olahraga”, ninna magalusi. “Ooooh, hebatnai hamu atehe,” ninna parompuan i. “sadia ma tahe umurmuna?”, ninna muse. “dua puluh onom taon”, ninna ompung naposo i mangalusi. Alani I angka dongan unang ma alani hahisapon ni pardagingon, gabe tong ma hahipason ni pardagingon lam sega. Songon na nidok ni Apostel Paulus di Roma 12:1, Na huapoi ma hamu, ale angka dongan, marhitehite asi ni roha ni Debata: Pasahat hamu ma dagingmuna bahen pelean na mangolu, na badia, na hinalomohon ni Debata; i ma hadaulaton ni na marroha.\nMolo sai tong dope hita marungutungut, na marlapatanma i na so manghaporseai silehonlehon ni Debata tu hita ganup. Ungutungut ima tutu sada bukti na so porsea tu huaso ni Tuhan i na boi patulushon angka sangkap ni jolma i laho pasangaphon Tuhan i. Molo tapangkilalahon pasupasu ni Tuhan i di angka pargulmiton ni ngoluntaon, tahasabamhon, tahamauliatehon mai tu Tuhan i. Molo porsea hita tu Tuhan i ala di lehon tu hita haluaon, jadi hita pe ingkon porsea do na didongani Tuhan i do hita nangpe dibagasan parungkilon. Amen\nJamita tu Minggu 10 Dung Trinitatis, 16 Agustus 2009\n“ Tahamauliatehon ma haluaon na pinatupa ni Debata ” Pdt. N. Br. Manalu\nS Y A L O M ! Merdeka !!!\nMangolu dibagasan kebebasan ( haluaon) manang kemerdekaan ido sintasinta ni ganup jolma, bangso nang Negara. Masihol di haluaon sian parhatobanon namambaen ngolu marhansit, marpogos, hona gosagosa dohot lan angka naasing na mangihoti parngoluon on. Tongon marsogot pestahononta ma hari kemerdekaan ni bangsonta Indonesia na pa 64 hon di namarningot 17 agustrus 1945. Sada ari hajujumpang ni puncak perjuangan ni bangsonta Indonesia “Merdeka”. Ari las ni roha ma i di bangsonta ai malua hita sian panjajahan ni Bolanda dohot Jepang na mansai leleng i na sampe 350 taon. Di ganup jumpang pesta kemerdekaan on marluhut do sude bangsonta marlas ni roha mamestahon hinaarga ni kemerdekaan i. Ai nunga bangso na bebas jala merdeka hita maringan, mangolu laos mandai ugasanta sandiri ima bangsonta Indonesia.\nSian sudut haporseaonta ingkon parhatutuonta do ia kemerdekaanta on tung ala pangurupion ni Debata do marhite angka pejuang-pejuang ni negaranta. Ai dia ma gogo dohot huaso ni bambu runcing na adong di hita maralohon senjata na ampuh jala na modern na pinangke ni musunta? Disi ma tangkas pangkilalahononta jala parhatutuonta Debata campur tangan mandongani jala mangurupi hita umbahen tajalo hamonangan i. Siala ni i ma bangsonta naeng ma tontong mangarenungkon paboa kemerdekaan i silehonlehon ni Debata do i. Jala tama hita tongtong dibagasan las ni roha marningot Debata marhite na marroha mauliate huhut mangargahon kemerdekaan i. Pangargahononta naeng ma tapatuduhon marhite angka tindakan, pingkiran, usaha na denggan na hombar tu lomo ni roha ni Debata.\nDomu tu ari kemerdekaan ni bangsonta tingkion dipatomutomu do turpukta sadarion taringot tu parningotan di haruruar ni bangso Israel sian penjajahan ni halak Misir. Marhite huaso dohot pangurupion ni Debata bangso Israel “Merdeka”, malua sian tangan ni raja Parao na koras i. Songon na nidok ni hataNa : “Ahu do Jahowa Debatam, na paruarhon ho sian tano Misir, sian bagas parhatobanonmu” (2 Musa 20 : 2 ).\nDung haruar nasida sian Misir, dipaluhut nasida do bangso i laho patupahon sada pesta parningotan na digoari “Paskah” sian hata Heber “Pasach” na marlapatan : disalpuhon (dilewati), dang dihahua, ala surusuruan ni Debata namamunu nasa buha baju (tulah ke 10) di halak Misir, alai mamolushon angka bagas ni Israel. On ma pesta Paskah na parjolo di nasida marningot haruruar nasida sian Misir. Toho di bulan Abib do nasida naruari, manang bulan Nisan dung masa habuangan, jala laos bulan na parjolo ma on ditaon parugamaon ni bangso Israel= (“sadarion do hamu ruar di bulan Abib” 2 Musa 13 : 4). Di pesta kemerdekaan on disoarahon si Musa ma songon Pidato Kemerdekaan : Alai sai marningot bangso i dihaluaon na pinatupa ni Debata, dohot angka siradotan, siulaon nasida mulai sian ari i rodi na sahat nasida tu tano naung jinanjihon ni Debata tu nasida. “Dibaheni radoti ma patik on dihajujumpang ni tingkina martaontaon (ay 10). Sebagian sian isi ni pidato i ma na gabe turpukta sadarion ima :\nThema : “Tahamauliatehon ma haluaon na pinatupa ni Debata” marhite :\n1. Pasahat pelean na ummarga tu Debata\nBangso Israel nang hita pe mansai arga do di Debata. Ala jadijadianNa do hita jadi mansai arga do hita di adopanna. Sai disangkapi jala dipatupa do na tau haluaon dohot hangoluan di bangsoNa. Dipaihutihut jala disarihon do nasa na ringkot di hita. Di ayat 11 didok : “Ia dung sahat ho diboan Jahowa tu tano ni halak Kanaan songon naung minang manghonna tu ho……dst”.\nTarida do sian pandohan i ndada holan haruruar ni bangso i dipatupa alai laos disarihon do naringkot saleleng di pardalanan ni ngolu nasida sahat tu tujuan na dumenggan ima tu tano Kanaan habaoran ni susu dohot situak ni loba. Ima gombaron ni ngolu nagok pasupasu ni Debata.\nHinabalga ni lasnirohanta dope ima panobusion ni Debata di hita sian parhatonbanon ni si bolis ima dosa dohot hamagoan.\nHolongNa nasumurungi marhite mudar ni Jesus do hita di tobus. Marhite mudar ni Jesus na manghokhop hita gabe arga hita muse di adopan ni Debata, ai sumuang hita gabe anakhonNa. Panghorhon ni holong ni Jesus i boi do godang taruli hita di pasupasuna. Dibasahon do muse Tondina mian di rohanta laho mangajari hita mangantusi nasa lomo ni roha ni Debata asa sahat hita manuju Kanaan na singkop i ima ngolu na salelengnilelengna. Di naung jumolo do di parade Debata angka singkop tua di ngolunta, diigil jala dihirim Debata tanggungjawab sian hita ima roha na sai marningot dohot mandok mauliate tu Debata. Dibagasan turpukta on diaturhon Debata do sipatupaon ni bangso i, songon pelean marningot angka pambahenan dohot pangurupion ni Debata ima asa sude anak buha baju ni bangso i dohot buha baju ni pinahan ingkon pelehonon nasida tu Debata (ay 12).\nAturan i paingothon bangso i, andorang so haruar nasida sian Misir sude buha baju na di tano Misir dipamate. Angka anak buha baju di Misir nang di Israel, i do anak naummarga, i do anak na boi mangudut tali partuturan. Marhuaso do Debata di Misir mambaen naummargai gabe sisoada ala sai martangkang nasida mangalo Debata. Nuaeng Debata manghalomohon dohot mangidohon naummarga di bangso Israel asa gabe nampuna ni Debata, gabe pelean mandok mauliate tu Debata. Angka anak buha baju gabe malim ni Debata. Dung pe di pudian ari, holan halak Lewi nama dipillit Debata gabe malim dang be angka anak buha baju. I do umbahen didok nang anak buha baju ingkon di tobus dohot pelean panobusion. Naummarga, do dipangido Debata pelehonon ni bangso tu Ibana asa diingot bangso i na Debata do paluahon nasida sian parhatobanon Misir. Nang hita pe disosoi turpukta on do haradeon ni rohanta pasahathon pelean naummarga, naummuli tu Debata, ima ngolunta dohot tondinta.\nApostel Paulus mandok di 1 Kor 6 : 20 : “Ai arga do hamu di tobus, dibahen i pasangap hamu ma Debata marhitehite daging muna dohot marhitehite tondi muna ai Debata do nampuna i”.\nAha do nuaeng naummarga dihita naung ta jalo sian Debata? Bungka jala rade do hita pasahathon i laho pasangaphon Debata?\nNunga tu toropna nuaeng nang halak Kristen naso olo mamelehon naummarga tu Tuhan i. Baliksa disangaja do mangalehon naso mararga i be tu Debata.\nIsarana : Molo malo jala uli ianakhon sai pintor tu jabatan na timbo di portibion do di pingkiri kedudukanna. Alai molo hurang malo na, molo adong tihasna, jala tangkang rohana, jotjot do tarbege pandohan, dipamasuk ma i tu pandita, nang parhalado asa muba ninna. Manang jotjot do ebaeba ni tingkinta tabaen tu ulaon ni Tuhan i. Sai adong dope na dapot sian kantong persembahan hepeng namaponggol, adong surat kaleng. Tabotoma laos songon hinaarga ni nadilehon nai ma pangargahononna di Debata na mangalehon ngolu dohot pasupasu i di ibana. Ai molo ungkap do rohanta mamelehon naummarga tu Debata dalanta do i manghamauliatehon pangurupionna di hita.\nMolo disosoi hita marhite turpuk on pasahathon pelean naummarga tu Debata paingothon hita doi asa marningot di pangurupion ni Debata jala tatanda keterbatasan ni kemampuanta. Jala molo pe dapot keberhasilan di rajumanta do i tung pangurupion ni Debata do i asa unang madabu tu ginjang ni roha gabe lupa mandok mauliate tu Debata. Haradeonta mandok mauliate tu Debata dang tarsirang sian roha na mananda keterbatasan. Panandaon di keterbatasanniba i do na boi patubuhon haserepon ni roha na mangonjar haringgason mamuji Debata.\n2. Paingothon nasa pambahenan ni Debata tu angka ianakhon.\nDipaingot si Musa do bangso i asa unang lupa manonahon manang mamaritahon pambahenan ni Jahowa na paluahon nasida sian tangan ni Misir. Ala ni i do umbahen nahasomalan di halak Israel namamaritahon hatani Debata (5 Musa 6 : 1 – 9 ).\nPamaritahonon i ringkot patupaon nasida asa sai marsihohot pomparan nasida manghaposi Jahowa na paluahon nasida. Disuru nasida paboahon na masa i tu sundut naposo asa unang ganggu nasida di hagogoon ni Debata, unang marhaposan tu gogo ni jolma.\nGenerasi panerus do ianakhon di hita jala pewaris ni angka na adong di hita. Songon sada halak Kristen hita ndada holan arta portibion na naeng warishononton tu nasida. Diigil jamita ondo tongtong ajarhononta nang hata ni Debata dohot lomo roha ni Debata. Hea do hubereng di sada kota nabalga mardalan sada dolidoli laho marminggu ditiop Bibel dohot buku endena. Spontan do ro tu rohangku mandok : tua nai natoras ni dolidoli on ate. Songon sada Kristen hita ingkon las rohanta molo adong dope sihol ni roha di angka anakhonta naumposo ringgas marhuria. Jala gumodang do i alani nasai dimemehon natorasna.\nHaringkotonta do mamodahon asa ditanda angka ianakhonta pangurupion ni Debata jala sai ungkap rohana mandok “Terimakasih Tuhan”. Lumobi di partingkian na parpudion nungnga lam tu ragatna angka perkembangan ni jamanta on na mangaelaela angka generasi muda asa holang sian ngolu parTuhanon. Nungnga gumodang be angka sundut naumpso nuaeng miliki perkembangan zaman nasomampu be mengendalikan diri gabe godang na sega. Alani i mardongan tangiang dohot poda unang marnaloja natoras mangajari nasida tu hata ni Debata asa anggiat nasida anak-anak ni Debata, dohot pomparan na boi pasonangkon roha.\n3. Bahen partinandaan dinasa gulmit ni ngolu.\nBahen partinandaan di bagasan tangan, jala bahen parningotan di holangholang ni mata paboa naung harhitehite tangan na gogo Jahowa paruarhon bangsona sian Misir (ay16). Tangan dohot mata on ma na mewakili ruas ni pamatangta na boi patuduhon pambahenan ni Debata di bagasan ni ngolunta. Lapatanna manang aha pe naniula ni tanganta sai dipatarida nataula i ma angka ulaon na hombar tu lomo ni roha ni Debata. Boi tapatuduhon panghaposionta di pangurupion ni Debata. Laos songoni do pardomuanna tu pesta ni bangsonta naung 64 taon hita naung merdeka. Mangasahon pangurupion ni Debata naeng ma ganup hita boi papatarhon parbue ni kemerdekaan i di ngolunta. Usaha dohot upayanta songon halak Kristen hita unang be lohot hita di sikap penjajahan. Olo hita dijajah manang menjajah. Jiwa-jiwa menjajah do angka sikap kekerasan nasai niula ni jolma tu donganna. Alai olo do muse ala umbiar hita tu ngolu portibion gabe rade hita hona jajah isara ni nasai mambaen sogok na gabe boban naborat di hita asal ma dapot na dirohanta. Di kemerdekaan naung ta jalo di tingki on sai marsiadu ma hita patuduhon pambahenan ni Debata marhite gulmit ni ngolunta. Merdeka ma daging dohot tondinta dibagasan goar ni Debata. Amen\nBahan Bina Warga tahun 2009\nEvanggelium Minggu 11 Set. Trinitatis – 23 Agustus 2009\nOleh : Pdt. Gom F.H Tampubolon, S.Th\nPSALMEN 133 : 1 – 3\nPARHAHAMARANGGION NA ROSU\n1. Na unik do kepribadian ni jolma i, ndang adong na sarupa (identik) nang pe silinduat (kembar). Jadi marragam do kepribadian ni jolma songoni nang orientasi (pandangan) ni ngoluna. Ditongatonga ni masyarakat pe marragam do suku, agama, budaya, dna (masyarakat plural). Molo pira ni manuk na binahen di ampang jala nihindat ampang i, boi do pira i masitomboman di ampang i gabe pocah manang songon dangka ni hau na donok boi do masiososan, songoni do parsaoran di tongatonga ni keluarga, huria nang masyarakat singgip do tu parbolatan dohot parsalisihan, gabe maol jumpa parsaoran nauli jala na denggan manang na rosu. Hape umumna ganup jolma las do rohana jala hirim do di angka parsaoran na rosu (kerukunan dan kedamaian). Aha do sipareahan manang sipatupaon asa taruli di parsaoran na rosu ditongatonga ni keluarga, huria nang masyarakat ? Jala dia do uli ni parsaoran na rosu i ?\n2. Denggan jala sonangnai parhahamaranggion na rosu (ayat 1)\nDiayat 1 on, secara khusus talapati hata “na marhahamaranggi” dohot “pungu sahundulan” asa marhite pangalapationta di hata i dapot hita lapatan ni hadengganon dohot hasonangan na dimaksud ni ayat on dohot panghorhonna di ayat 2-3). Hata “na marhahamaranggi” marharoroan sian hata Heber, xa’ (ach). Terjemahan Indonesia mandok “saudara-saudara”, terjemahan Today English Version mandok “God’s people” lapatanna “bangso ni Debata”. Hata xa’ (ach) boi do talapati namarhahamaranggi di tongatonga ni keluarga (na sa-bapa, sa-ompu), ruas ni suku (member of same tribe), ruas ni sadasada punguan manang bangso. Hata “pungu sahundulan” marharoroan sian hata dxy (yakh’-ad). Terjemahan Today English Version mandok “live together in harmony” (hidup bersama dalam keharmonisan), terjemahan Indonesia mandok “diam bersama dengan rukun”. Jadi “pungu sahundulan” marlapatan mangolu dibagasan keharmonisan (live together in harmony). Parhahamaranggion na rosu i ndada hasadaan (unity) dibagasan keseragaman (uniform) alai hasadaan dibagasan keberagaman (diversity) na harmonis, tudos tu Tim Koor na mangendehon sada ende, mansai tabo begeon molo ganup logu/soara diendehon manang disoarahon denggan jala boi diharmonisasi tu logu/soara ni na asing. Anggo siboan logu/soarana be jala ndang diharmonisasi gabe falls begeon jala ndang tabo begeon ni sipareon.\n3. Pasupasu tu parhahamaranggion na rosu (ayat 2-3)\n4. Konteks keluarga.\nNa umdonok di sasahalak ima keluargana. Donok di jarak dohot di intimitas (keakraban hubungan keluarga). Hadonokon i marpanghorhon tu hubungan na bagas dohot panghilalaan na marragam, isarani muruk, holong, mardandi, kecewa, dna. Saluhutna i boi marpanghorhon lam tu rosuna parsaoran ditongatonga ni keluarga i jala boi gabe hagaoron manang konflik. Hagaoron manang konflik ditongatonga keluarga marragam do alana, boi do alani arta, hata nang pambahenan/pangulaon, hurang menghormati, dna. Diragam ni panghilalaan i, relasi di antara ruas ni keluarga i gok dinamika (perubahan yang terus terjadi). Donok do ruas ni keluarga i alani boi gabe “masiososan” jala marpanghorhon tu hagaoron/konflik. Disisi na asing masihaholongan jala saling membutuhkan do ruas ni keluarga i (bd. Esau dohot Yakob, ima gombaran ni namarhahamaranggi na konflik/marsalisi alai adong komitmen di nasida nadua laho padengganhon muse parhahamaranggionna asa rosu, uli dohot denggan, 1 Musa 33:1-20).\n5. Aha do sipareahan manang sipatupaon asa rosu parsaoran manang parhahamaranggion ditongatonga ni keluarga, huria nang masyarakat ? Saotikna adong 4 (opat) hal nang ingkon siparrohahononta  Naparjolo : “Sisada Tujuan” (Kesamaan Tujuan). Ndang otomatif harmonis manang rosu parsaoran i molo rap ro jala hundul pigapiga halak di sada inganan. Tudos do i tu group musik, rap marpungu pe nasida ganup ari di sada inganan huhut mamangke alat musikna be, ndang gabe jaminan i boi nasida mangendehon lagu na sarupa. Ringkot sada tujuanna ima sada roha nasida mangendehon lagu na sarupa dohot sian kunci na sarupa. Molo sibahen laguna be dohot kuncina be, ndada simponi manang lagu na tabo tarbege alai lagu na falls dohot soara-soara na boi mambahen hansit sipareon. Alani i sisada tujuan do ruas ni keluargata be, naung diboto ruas ni huria nang angka parhalado i do tujuanta bersama songon sada huria? Taingot ma umpasa na mandok Tampakna do tajomna, rim ni tahi do gogona. Adong hata ni halak Inggris na mandok “together we can change the world” ( bersama kita dapat merubah dunia). Napaduahon : “komunikasi”. Di punguan koor manang orkestra adong do diringent manang konduktor na mangatur angka parende i manang pemain musik. Marhite gerak ni tanganna do diringent berkomunikasi tu angka parende dohot pemain musik, nadia ma diendehon parjolo, gogo manang halus do diendehon dohot angka na asing hombar tu aturan di partitur lagu i. Songoni do nang di keluarga dohot huria marhite komunikasi na denggan boi ma diantusi jala dihangoluhon saluhut ruasna napinangido sian nasida jala beha ma sipareahon nasida laho mencapai tujuan i. Jadi marhite komunikasi na positif manang denggan boi ma lam tu rosu manang harmonis na sadasada keluarga nang punguan. Napatoluhon; “kerjasama” Molo anggota group musik manang adong sahalak pemain na sibahenbahenna manang lomona mamangke alat musikna mangendehon lagu naung ditotophon jala ndang mangihuthon aturan di partitur lagu manang ndang manangihon dohot marnida arahan sian konduktor, gabe ndang denggan permainan musik nasida jala ndang adong lapatanna. Jadi ingkon boi do kerjasama dohot denggan nasida asa uli huhut tabo begeon lagu naniendehonna. Adong hata ni pande bisuk na mandok, “jika kamu tidaklah mengambil bagian/kerjasama, kamu bukanlah bagian dari regu”. Napaopathon, “komitmen”. Molo holan nanionjar panghilalaan na “tertarik” do sasahalak mangulahon ulaonna, ndada nanionjar komitmen, maol do tulus ulaonna i naniulahonna i. Manang aha jala boha pe hamaolon, marhite komitmen boi ma rap maju dohot bekerja sama. Pemain musik yang tidak dapat memberikan komitmennya tentu saja tidak dapat dimasukkan dalam orkestra. Apa jadinya bila ia tiba-tiba memutuskan untuk tidak naik panggung? Tanpa yang satu ini, kesatuan tidak dapat terwujud. Orang-orang yang berani memberikan komitmen mereka adalah orang-orang yang berani untuk berkorban dan melalui berbagai-bagai tantangan, untuk meraih keberhasilan yang lebih besar dari sekedar prestasi rata-rata.\n Terjemahan Indonesia : Persaudaraan yang rukun atau mesra.\n Kepribadian (personality) adalah ciri-ciri atau tabiat seseorang yang mencakup pola-pola pemikiran dan perasaan, konsep diri, perangai dan mentalitas. Perkembangan kepribadian manusia dipengaruhi oleh empat faktor yang saling mendukung dan terkait, yakni warisan biologis (heredity), warisan lingkungan alam (natural emvioronment), warisan sosial (social heritage), kelompok manusia (group).\n Bd. Simfoni di dalam musik yang berbicara tentang harmonisasi, artinya penggabungan keberagaman alat musik yang berbeda tetapi mengeluarkan nada yang sama, sehingga menghasilkan suara yang indah didengar\n Kami menyebutnya dengan istilah 4 (Empat) “K”\nMinggu, 12 Dung Trinitatis\n1 Musa 17: 15 – 27\nTanggal, 30 Agustus 2009\n“Ndang hasuhatan Pambahenan ni Debata di bagasan ngolunta”\n1. Manghirim di hatuaon na sian Debata.\nSada oloolop las ni roha do di pangula (petani) molo sahat ibana tu na manggotil na sinuanna. Marhite manggotil parbue na sinuanna i ndang marisuang gogo dohot pambahenanna na sailaon. Sada pangula asa boi manggotil ingkon adong do sada proses na ganjang dohot usaha na koras. Isara ni parhauma; mangula, manabur boni, marsuan, marbabo, mamuro sahat tu tingki gotilon. Sai manghirim do pangula di hagabeon ni na niulana. Alai sebalikna, boi marsak do sahalak pangula molo ndang denggan na niulana jala ndang jumpangsa gotilon. Balik sian na hinirim ni rohana.\nDebata do silehon hatuaon nang pasupasu di bagasan ngolu ni jolma i. Pasupasuon ni Debata do angka jolma na porsea tu Ibana. Lobi sian na hinirim dohot na piningkiran ni jolma i di pasahat Debata do di bagasan ngolunna. Ndang adong na so tarpatupa Debata di bagasan ngolu ni jolma i. Nang pe sipata suhar tu pingkiran ni jolma i ianggo pasupasu ni Debata sai na manongtong do jala na lumehet di patupa di bagasan ngolunta on. Dibagabagahon Debata do tu si Abraham paboa si Sarah ingkon manubuhon sada anak. Sasintongna molo tabereng sian umur nunga sada ina nung hol ibana. Ndang mungkin be boi manubuhon sada anak. Disi do keragu-raguan ni si Abraham mambege dohot manjalo hata ni Debata. Tubu tu pingkiran ni si Abraham paboa hata ni Debata i holan apulapul sambing do. Alani do didok Ibana: “Tung tubuan anak ma jolma sisaratus taon jala manubuhon ma tagamon si Sarah, na marumur sia pulu taon?”\nHata mengkel dison i ma sada tudutudu paboa hurang porsea tu hata pandohan ni Debata. I do alana dipapos Debata haporseaon ni si Abraham marhite pandohan ingkon tubuhonon… Namarlapatan do i unang madabu si Abraham tu pandelean, ganggu ni roha. Asa tongtong ibana marhaporseaon jala marpanghirimon na mangolu tu adopan ni Debata. Ngolu na di bagasan panghirimon i do hamonangan ni haporseaon. Paboa Debata ndang hea marmeammeam di hataNa. Sude naung ni hatahonna i pasautonna do. Ndang adong na boi mangambati aha naung sinangkapan ni Debata di bagasan ngolu ni jolma i. Ndang adong na boi manimbangi pingkiran dohot dalan ni Debata. I do alana didok: “Ai ndada pingkiranHu pingkiranmuna i, jala ndada dalanmuna angka dalanHu” ninna Jahowa. “Ai songon timbo ni angka langit sian tano on, songon i do tumimbo angka dalanHu sian dalan muna i , jala angka pingkiranHu sian pingkiran muna i” (Yesaya 55: 8-9). Ndang boi hasuhatan, habilangan ni jolma i sangkap ni Debata. Debata do na parohon jala patauhon jolma i manjalo ragam ni pasupasuNa.\nDisangkapi Debata do anak na tinubuhon ni si Sarah gabe sada bangso na bolon. Saluhut harajaon na di portibion marroan sian ibana. Boi dohonon songon pandohan ni halak Batak: sada do mata ni ari di sondangi do portibion. Sian pinompar ni si Isak ma manggomgomi portibion. Sian ibana haroroan ni pasupasu tu saluhut bangso. Ndang adong be na boi mangambati huaso ni angka pinomparna sogot. Saluhut pinomparna ingkon marningot pambahenan ni Debata. I do padan ni Debata tu si Isak. Ndang hea padan ni Debata mubauba, alai hot do ro di salenglelengna. Ndang hea mansohot pandonganion ni Debata di saluhut pinompar ni si Isak. On do tanda na paboa Debata do haroroan ni hatuaon. Alani do ingkon manghirim jala manongtong haporseaonta tu Ibana.\nSai taida do angka na masa na di tano on na mansai gogo manait rohanta, asa sai mangasahon gogotta sandiri. Sai di togihon angka na masa na di tano on do rohanta, nang pingkiranta, mangasahon diri laho mangalangkahon ngolu on. Dietong rohanta molo naeng hot mangolu jala dapot na ni luluan ingkon marguru tu lomo ni roha ni portibion. Loja hita mandiori, mangalului hatuaon asa sai martua ngolunta sian portibion. Tu angka robean nang angka dolokdolok sai tarimpu i sibaen sonang ni rohanta. Molo ndang adong dope bohi ni dakdaknak diadopanna sai tu portibion do dilului. Godang manungkun tu angka pande bisuk ni portibion isara ni, datu. Hape hatuaon dohot pasupasu na manongtong i holan sian Debata do boi tapuonta. Holan Debata do na tuk mangalehon ragam ni hinaringkot di bagasan ngolunta on. Debata do na boi palumehon bohi ni dakdanak di hita. Holan tu Debata ma hita manghirim jala marhaporseaon. Dibahen i, ingkon sai olo do hita paratarata panghirimon i tongtong. Ingkon manongtong jala imbaru panghirimonta, ala ni haporseaonta di Jesus Kristus Jesus. HatuaonNa i ma tahirim, asa taruli hita di haluaonna. Tatotophon ma tongtong panghirimonta i di Tuhan Jesus i, manang aha pe na masa, las ni roha dohot arsak pe.\n2. Hangoluhon ma hata ni Debata.\nDung dipapatar Debata bagabagana tu si Abraham paboa tubuan anak ma si Sarah lam di patanak, di papita si Abraham do haporseaonna tu Debata. Diulahon ibana do laho pasunathon sude Ismael dohot sude na tubu di jabuna ro di sude na tinuhor ni hepengna. Lapatanna, parsunaton i do tudutudu tanda haoloon tu Debata. Paboa nasida gabe bangsona/nampuna ni Debata jala nasida mian di bagasan Debata. Parsunaton ni do tanda paboa naung hot padan ni Ibana dohot Debata Johowa. Marhite na pinatupana parsunaton i ma sada padan na so olo mattak haporseaonna maradophon Debata. Sai na mian jala hangoluhononna hataNa. Lam dipasolhot ibana do hadirionna tu adopan ni Debata. Halak na so olo pasunathon dirina ndada bangso ni Debata i (Pat. Gal 2:7). Lapatan, Ndada bangso na so tinompa ni Debata. Alai bangso na so mian jala ndang manghangoluhon hata ni Debata. Na sai manirpang sian tona nang patik ni Debata. Namangahut hatuaon dohot las ni roha sian portibion. Ianggo si Abraham tung sai mian jala marsihohot do di hata ni Debata. Lam di pahot ibana do padan ni Debata naung jinalona marhitehite parsunaton i. Ndang lomos, ganggu rohana di pandok ni Debata. Sai di pahusorhusor jala tung dihangoluhon ibana do pandok ni Debata. Ndang meret nanggo saotik hata ni Debata sian pingkiran dohot rohana. I do umbahen didok ibana: “Molo asi rohaM marnida ahu, ale Tuhanhu, sai unang laosi naposomon” (18:3). On ma patuduhon paboa holan tu Debata do ibana manghirim hatuaon i. Ndang olo ibana nanggo satongkin pe ngoluna di tinggalhon Debata. Sai marhaposan tu Jahowa do ibana na tuk mangurupi jala pasauthon asi ni rohaNa. Tung di sadari si Abraham do naso tartapuna hasonangan nang hatuaon sian portibi on. Diparhatopot rohana do paboa sude bagabaga dohot hata ni Debata na ingkon pasauthonna di bagasan ngoluna.\nJotjot do lupa jolma i di angka bagabaga nang pasupasu ni Debata naung jinalona. I do umbahen gabe godang haporseaon ni jolma i dangoldangol sisilon. Molo leleng ro na hinirim ni rohana olo do gabe mangopo haposeaonna. Gabe tubu pandelean jala mandao sian adopan ni Debata. Ndang di hangoluhon be hata ni Debata. Ujungna olo do sipata gabe di burai Debata silehon pasupasu i. On ma ngolu ni jolma na hurang marpos ni roha di angka sangkap ni Debata. Godang do sipangidoon dohot angka sangkap ni rohanta naeng sialuhononta tu Debata. Alai jotjot do mardua roha hita mangido dohot manghaposi Tuhan i. Gabe raguragu hita di huaso ni Tuhan i. Sasintongna ndang na so margogo Debata laho patupahon jala mangalehon angka na tahirim i sian Ibana. Na jotjot do ndang pos rohanta mangido sian Ibana. Ndang sian haporseaon na togu hita mangido pangurupionNa. Ndang ta ratarata i angka hata naung pinasahatna di bagasan ngolunta on. Paboa na hot do padan ni Debata Jahowa ro di salelengnilelengna. Naso jadi tinggalhonon na hita nanggo satongkin pe asal ma manongtong haporseaonta tu Ibana. Sai ingot ma di bagasan ngolum bagabaga ni Debata na ingkon pasautonna do. Haposeai ma di bagasan nolum naso hasuhatan Pambahenan ni Debata di bagasan ngolunta. Amen.


Aplikasi JW Library: Cara Mamangke Fitur Utama (Android) | JW.ORG Bantuan\nTaida ma JW Library. Aplikasi on dibahen laho mangurupi hita manjaha jala marsiajar Bibel. Boi do taida fitur utama ni aplikasi on sian gambar pencarian. Laho mambungka gambar pencarian, pahusor ma sian hambirang ni layar manang klik ma tanda Menu na adong di hambirang parginjang.\nMulak tu fitur na Parpudi\nMolo taklik Alkitab, boi ma tajaha jala tainstal Alkitab. Klik ma goar ni suratna, dung i nomor ni bindu na laho tajaha. Huhut tajaha, boi do taida catatan kaki, refrensi silang dohot terjemahan na sarupa di bagian Pelajaran.\nLaho mangida ayat na asing, buka ma gambar pencarian jala klik ma Alkitab muse asa mulak tu daftar surat ni Bibel.\nMolo taklik Publikasi, taida ma buku, audio dohot video. Klik ma publikasi, dung i artikel na laho tajaha. Huhut tajaha, boi do taida ayat na disurat. Klik ma ayatna laho mangida ayat di bagian Pelajaran. Klik ma bagian Pelajaran laho mangida ayat ni Bibel.\nLaho mangida publikasi na asing, buka ma gambar pencarian jala klik ma Publikasi muse asa mulak tu daftar ni publikasi.\nBuka ma gambar pencarian, jala klik ma Ayat Harian laho mangida ayat harian sadari i.\nMolo taklik Online di gambar pencarian boi ma tabungka situs resminta.\nAsa diboto hamu fitur JW Library na baru, ringgas ma mambahen pembaharuan aplikasi.\nDenggan do molo rade sistem Android na baru di handphonemuna. Laho mandapot gumodangan hatorangan ida ma link on: https://support.google.com/nexus/answer/4457705.\nAsa hatop, boi do dipangolu hamu aplikasi update otomatis di pengaturan handphonemuna. Gumodangan hatorangan adong di link on: https://support.google.com/googleplay/answer/113412..


Na Didok Bibel taringot Parsirangan dohot Padaodao? | Holong ni Debata\nJAHA DI BAGASAN HATA Adhola Afrikans Albania Altai Amhara Arab Armenia Assamese Azerbaijani Azerbaijani (Sirilik) Bahasa Isyarat Peru Bahasa Isyarat Polski Bahasa Isyarat Quebec Bahasa Isyarat Rusia Bahasa Isyarat Spanyol Bahasa Isyarat Venezuela Baoule Bashkir Bassa (Kamerun) Batak (Toba) Bengali Bikol Bislama Bolanda Boulou Bulgar Cakchiquel (Tengah) Cebuano Chavacano Cheska Chichewa Chitonga Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Denmark Douala Drehu Efik Esti Ewe Faroese Farsi Fiji Ga Garifuna Georgia Greenland Guarani Gujarati Guna Hata ni na Ngungu di Amerika Hata ni na Ngungu di Argentina Hata ni na Ngungu di Australia Hata ni na Ngungu di Brasil Hata ni na Ngungu di Cile Hata ni na Ngungu di Inggris Hata ni na Ngungu di Kolombia Hata ni na ngungu di Ekuador Hata ni na ngungu di Japang Hata ni na ngungu di Korea Hata ni na ngungu di Meksiko Hata ni na ngungu di suomi Hausa Heber Hiligaynon Hindi Hmong (White) Iban Ibanag Iloko Indonesia Inggris Islan Jepang Jerman Jerman Rendah Jula Kabiye Kachin Kannada Katalan Kazak Kekchi Khmer Kikuyu Kiluba Kimbundu Kinyarwanda Kirghiz Kiribati Kisi Kongo Korea Kosrae Kreol Guinea Bissau Kreol Haiti Kreol Mauritius Kreol Seychelles Krio Kroasia Kurdi Kurmanji (Sirilik) Kurdis Kurmanji (Kaukasus) Kwangali Kwanyama Lao Lhukonzo Lituavi Lomwe Luganda Luo Magyar Makau Makedonia Malagasi Malayalam Mam Mambwe-Lungu Mapudungun Marati Mazatec (Huautla) Mbunda Melayu Mixe Mizo Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndau Ndebele Ndebele (Zimbabwe) Ndonga Ngabere Ngangela Niue Norwegia Nyaneka Nyungwe Nzema Oromo Ossetia Otomi (Rura Mezquital) Palau Pangasinan Papiamento (Curaçao) Pijin Pulopulo Solomon Polski Ponape Portugis Portugis (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Rotuman Rumania Rundi Runyankore Rusia Rutoro Samoa Sango Sena Sepedi Serbia Serbia (Romawi) Sesotho (Lesotho) Setswana Shona Sinhala Slovak Sloven Spanyol Sranantongo Suomi Swahili Swati Swedia Tahiti Tajik Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turki Turkmen Tuvalu Twi Tzeltal Tzotzil Uighur (Sirilik) Ukraina Umbundu Urdu Urhobo Uzbek Venda Vezo Wallis Wayuunaiki Welsh Wolaita Xhosa Yoruba Yunani Zande Zapotec (Isthmus) Zapotec (Lachiguiri) Zulu\nNa Didok Bibel taringot Parsirangan dohot Padaodao?\nLomo do roha ni Jahowa molo halak na marhasohotan tongtong marsihohot tu padan ni parsaripeonna. Tingki dipasupasu Debata pardongansaripeon ni baoa dohot borua na parjolo, didok Jahowa do, ”Tadingkonon ni baoa do amana dohot inana mandongani jolmana, jadi sada sibuk nasida.” Di pudian ni ari, diulahi Jesus do muse hata on, dung i didok, ”Naung pinadomu ni Debata, ndang jadi sirangon ni jolma.” (1 Musa 2:24; Mateus 19:3-6) Alani i, di adopan ni Jahowa dohot Jesus, ingkon hot do pardongansaripeon ro di salelengna asing ni disirang hamatean. (1 Korint 7:39) Ala badia do di adopan ni Debata pardongansaripeon, ndang boi leas roha tu parsirangan. Gariada, dihagigihon Jahowa do parsirangan na so hombar tu Bibel.—Maleaki 2:15, 16.\nAha do na diajarhon Bibel taringot parsirangan? Dihasogohon Jahowa do ulaon mangalangkup dohot parmainanon. (1 Musa 39:9; 2 Samuel 11:26, 27; Psalmen 51:6) Ala dihagigihon Jahowa do parmainanon, diloas Ibana ma sasahalak marsirang alani on. (Laho mamboto angka aha do ulaon na parsidohot tu parmainanon, ida ma Pasal 9, paragraf 7.) Dilehon Jahowa do hak tu dongan saripe na so marsala, laho mamillit marsirang manang ndang dohot dongan saripena. (Mateus 19:9) Jala, ndang muruk Jahowa molo dongan saripe na so marsala mamillit ingkon marsirang. Nang pe songon i, ndang boi huria manjujui manang ise laho marsirang. Ra, adong do pigapiga na so marsala tongtong olo rap dohot dongan saripena na mangulahon dosa i, tarlumobi molo diida adong panolsolion jala marsitutu laho muba. Alai, ingkon halak na so marsala i sandiri do na mamillit naeng marsirang manang ndang, ingkon rade do ibana mangadopi pangkorhon ni on.—Galatia 6:5.\nTingki mangadopi situasi na borat, halak Kristen boi do mamillit padaodao manang ndang dohot dongan saripena, nang pe ndang mangulahon parmainanon. Alai, didok Bibel do taringot halak na padaodao asa ”unang marhamulian be, tagonan ma domu muse” dohot dongan saripena. (1 Korint 7:11) Ndang boi sahalak Kristen na padaodao marsangkap laho marhasohotan tu halak na asing. (Mateus 5:32) Taparrohahon ma pigapiga situasi na borat na boi mambahen sasahalak padaodao.\nNdang disarihon keluargana. Ra, boi do pogos hian parngoluon di keluarga ala ndang olo tungganedoli paradehon na ringkot di keluarga. Bibel mandok, ”Alai na so sumarihon donganna . . . sabagas, naung mansoadahon haporseaon do i; jumahat do i sian halak na so porsea.” (1 Timoteus 5:8) Molo ndang adong hamubaon ni tungganedoli i, boi do tungganeboru mamillit laho padaodao sian tungganedolina asa boi digohi ibana na ringkot tu dirina dohot tu ianakhonna. Ringkot do angka sintua manat mamingkirhon alualu ni halak Kristen taringot dongan saripena na so olo manarihon keluargana. Molo sasahalak ndang manarihon keluargana, boi do ibana dipabali sian huria.\nJotjot mamungkuli dongan saripena. Ra, boi do marsahit manang mate sasahalak molo jotjot ibana dipungkuli dongan saripena. Molo sahalak Kristen do halak na jotjot mamungkuli dongan saripena i, porlu do patangkason ni angka sintua. Sasahalak na mura tarrimas jala somal mamungkuli dongan saripena, boi do dipabali sian huria.—Galatia 5:19-21.\nDiorai mangulahon sude ulaon partondion. Ra, olo do sasahalak marsitutu mangorai dongan saripena asa unang mangulahon ulaon partondion. Jala, dipaksa ibana laho mangulahon ulaon na so dihalomohon Debata. Alani i, marbisuk ma dongan saripe na diorai mangulahon ulaon partondion mamingkorhon, tutu do holan na padaodao dalan laho patuduhon na oloan ibana di Debata asa di jolma?—Ulaon ni Apostel 5:29.\nDi sude situasi na taparsiajari nangkin, ndang adong na boi mamaksa halak na so marsala ingkon manirangkon manang ingkon rap dohot dongan saripena. Nang pe angka dongan na toras di partondion dohot angka sintua boi mangalehon poda na hombar sian Bibel, alai ingot ma ndang diboto nasida sude na masa di parsaripeon ni sasahalak. Holan Jahowa do na mangida saluhut na masa. Ndang parohon sangap tu Debata manang pardongansaripeon, molo sahalak tungganedoli manang tungganeboru manggandai barita taringot dongan saripena, holan asa boi marsirang. Ndang boi tabunihonon ni sasahalak sian adopan ni Jahowa aha na mambahen nasida ingkon padaodao. Tutu ma, ”tung saluhut do tedek, so adong na hungkup diida matana. Tu Ibana do hita mardabudabu”! (Heber 4:13) Alai, olo do sahalak Kristen padaodao ala adong situasi na mansai borat naung leleng masa. Ise pe ndang boi manguhumi sasahalak na mangulahon on. Didok do di Bibel, ”Hita sasude pajongjongonna sogot tu adopan ni habangsa ni Debata.”—Rom 14:10-12.\nNa Didok Bibel taringot Parsirangan dohot Padaodao


Marjamita (1) | Mandailing Online\nHome / Budaya / Marjamita (1)\nPosted by: Dahlan Batubara (Redaksi) in Budaya 03/11/2015\t0 5,747 Views\nParjolo au marsantabi sapuluh mangadopkon ula kahanggi, mora, anak boru. Saterusna hatobangon dohot na ipatobang, umumna na hadir di majalis paradatanon.\nMangihutkon umur dohot pamatang ni anak nami si Dalkit, patut dohot tamana ibana mamolus adat matobang. Diari nasolpui langka ibana tu jae tu julu manjalaki siangkup markaya donganna matobang.\nSatibona ibana di alaman ni Pidoli Lombang, manatap mada ibana-tu jae tu julu, impol mada mata manaili adong ma nadisolom ni matana. Na tumbuk tupa tu panagarohaina dongan rongkap ni tondina, ima jagar-jagar ni mora.\nDisi, taringot mada ibana dipituah ni natobang-tobang, muda ditinggalkon huta niba, ama dohot ina songoni dohot koum ula kahanggi ditopotkon huta ni halak, ama nai dohot ina dijalakan nangkan na jadi koum dohot kahanggi. Dijalakan doma jolo tehe kahanggi nita anso dioloskon di ibana maksud tujuan niba nangkan manyangkutkon hata niba tu jagar-jagar ni mora, botima di pamikiran ni ibana ima anaki di ari na solpui.\nDitopotkon na ma kahanggina di Pidoli Lombang, salaho dioloskon maksud tujuanna ima namanyangkutkon hata tu jagar-jagar ni mora, disi langka ma rupana kahanggi manopotkon jagar-jagar ni mora satorusna tu mora ima na manyangkutkon hatana. Disi mudah-mudahan dapot do parsatumbukanna dohot panamana. Tarsangkut mada hata ni anaki si Dalkit tu jagar-jagar ni mora nami, ima di Pidoli Lombang.\nDiari nasolpui madung ami suru do kahanggi dohot anak boru manopotkon mora tu Pidoli Lombang, buat manangkasi hata ni daganak na tarsangkut, sanga na tutu na peto do, sanga na gonjak siayang, jadi disi mangalus do mora, natutu na peto do kobaron daganak na, tutu napeto do mambege jamitana ama margodang jana marlomo ni roha.\nSatorusna, di ari nasolpui madung ami lagutkon do sudena kahanggi nami namarsisolkot. Ami jamitahon di ibana satontang hata ni danak na tarsangkut tu jagar-jagar ni mora di Pidoli Lombang sanga na turut di ibana magodang dohot marlomo ni roha, disi mudah-mudahan sude kahanggi namar sisolkot turut do margodang marlomo ni roha.\nDisi marpokati do hami namarkahanggi marsisolkot, dibaen hita namarkahanggi dopeon namargodang ni roha, ita undang ma jolo ula-ulanta satorusna mora dohot anak borunta, sanga turut do ibana margodang dohot marlomo ni roha.\nPutus ni tali dohot pokat nami namarkahanggi marsisolkot ima di ari namanyogoti, idalankon hata tangking tu homu koum-koum namion sasudena anso marlagut tu tugas nami on onma diborngin ni arion. Mudah-mudahan naso marhalangan madung hadir dibagas namion.\nOnpe, hombang ni burangir nami mangadopkon sude ula kahanggi mora dohot anak boru. Satorusna hatobangon dohot na dipatobang iring dohot hatana. Namanjamitaon na ma ami di homuan sasudena bahaso anak nami si Dalkit madung manyangkutkon hatana tu jagar-jagar ni mora di Pidolo Lombang, jadi onpe marsapa ami di homuon sasudena sanga na turut do roai homuon margodang dohot marlomo ni roha, muda na turut do ningkomu ami manyambut margodang ni roha, tai muda ngada ningkomu turut, ami manjalang tahi dohot pokat sanga songondia dalan panamana.\nBotima jolo hata sian suhut baen dison do kahanggi daohot anak boru nami, ibana ma patama patupa hataon, usudahi ma dohot assalamu’ alaikum warohmatullohi wabarokatuh\nadat mandailing madina mandailing mandailing natal marhata-hata di mandailing marjamita perkawinan\t2015-11-03\nTagged with: adat mandailing madina mandailing mandailing natal marhata-hata di mandailing marjamita perkawinan